03/11/2020 | 2423 جار خوێندراوەتەوە\nیەک: دوای مەرگی نەوشیروان مستەفا، گروپێک بەڕێبەرایەتی کوڕەکانی ناوبراو لەبری ململانێ ، کەوتنە دژایەتییەکی سەرسەخستی عوسمانی حاجی مەحمود و قادری حاجی علی .\nدو: چیاو نما دەبێ وەڵامی ئەو پرسیارە بدەنەوە: ئایا تۆمەت و تەشهیر بۆ هەردو کەسی ناوبراو و بڕیاری دەڕپەڕاندنیان، ڕاسپاردەی باوکیان بوە؟\nسێ: لەنەخۆشکەوتنی نەوشیروان مستەفاوە، گروپی هەستانەوە ناوبەناو کۆبونەوەمان دەکرد لەسەر دۆخی گۆڕان. ئەندامانی گروپەکە: زمناکۆ جەلال، علی حەمە ساڵح، ئارام شێخ محمد، یوسف محمد، وشیار عبداللە، عەدنان عوسمان و محمد علی .\nچوار: بەیانیەکەی ڕۆژی پێنجشەم، ٢٠١٧/٥/١٨(یەک ڕۆژ پێش وەفاتی نەوشیروان مستەفا)، وشیار عبداللە ئاگاداری کردین کۆبونەوەیەکی زۆر تایبەت و داخراو لە ماڵی ڕزگاری حاجی کائیل لە یەکێک لە شوقەکانی پاک ستی ئەنجام دەدەین .\nپێنج: کۆبونەوەکە بەئامادەبونی حەمە تەوفیق، عەدنان عوسمان، وشیار عبداللە، ڕزگاری حاجی کائیل، یوسف محمد، بەیاری ملازم عمرو بەندە بەڕێوەچو .\nشەش: ئەم کۆبونەوەیە لەسەر ڕاسپاردەی حەمە تەوفیق و وشیار عبداللە بو. لەلایەن ڕێکخەرانی کۆبونەکەوە، تەکبیری چۆنیەتی بەڕێوەبردنی ئیعلام و نیەتی موئامەرەیەکی چنراو لەئارادابو .\nحەوت: ئێوارەی هەمان ڕۆژو دوای کۆبونەوەکە، حەمە تەوفیقمان گەیاندەوە ماڵی نەوشیروان مستەفا و ناوبراو بۆ ڕۆژی دوایی، وەفاتی کرد .\nھەشت: لەپرسەکەوە، جموجوڵەکانی ئەندامانی گروپی هەستانەوە، جگە لە زمناکۆ جەلال و ئارامی شێخ محمد و بەندە، بەسەرکردایەتی و ئاگاداری نما و چیاو حەمە تەوفیق و ژمارەیەک گەنج و بەتەمەنی تر دەستی پێکرد. بەپیلان و پلانێکی زۆر نائەخلاقی و بەئاشکرا کەوتنە دژایەتی عوسمانی حاجی محمود و قادری حاجی علی .\nنۆ: لەڕۆژی سێیەمی پرسەکە، حەمە تەوفیق داوای لێکردم، بۆ بەردەوامی کۆبونەوەکەی ڕۆژی ٢٠١٧/٥/١٨، کۆبونەوەیەکی تر ڕێکبخەین. بەتەلەفون پەیوەندیم بەوشیار عبداللەوە کرد و وتم: خۆت سەروکاری ئەو کۆبونەوانە بکەو پێم باشنیە من بیکەم .\nدە: لەگەرمەی پرسەو سەرەخۆشیدا، کوڕەکانی نەوشیروان مستەفا بیریان لای موڵک و پارەبو، گردەکەیان خستە سەرناوی خۆیان و وردە وردە کارکرا بۆ گواستنەوەی کەی ئێن ئێن بۆ سەر کۆمپانیای وشەو دروستکردنی ماڵی نەوشیروان مستەفا وەکو پێگەو بنکەیەکی سیاسی نەوەک شوێنێکی کۆمەڵایەتی .\nیازدە: ئەو ئەندامانەی سەرەوەی گروپی هەستانەوە کە ئاماژەیان پێکرا، بونە دەمڕاست و جێبەجێکاری بەرنامە قێزەونەکەی حەمە تەوفیق و نماو چیا (دژایەتی و دەڕپەڕاندنی هەرکەسێک مل نەدا بۆ مانەوەی موڵک و ماڵ و سەروەتی مەعنەوی نەوشیروان مستەفا بۆ کوڕەکانی-تەوریسی دارایی و سیاسی-) .\nدوازدە: یەکەم کاریان گواستنەوەی خاڵی کوڕەکان (شۆڕش علی) لەژوری پەیجوریەوە بۆ بەرپرسی ئیداری و دارایی کەی ئێن ئێن. لەسەر ئەم بابەتە هەرایەک و گرژیەکی زۆر دروستبو، کار گەیشتە ئەوەی گروپی هەستانەوە بەئامادەبونی ھەمو ئەندامەکانی، شەوی ٢٠١٧/٦/٢٢ لە شوقەکەکەی یوسف محمد لەپاک ستی کۆبوینەوە. بەرگری کردنی یوسف محمد، علی حەمە ساڵح، عەدنان عوسمان و وشیار عبداللە لەپلانی حەمە تەوفیق و نماو چیا بۆ تەوریسی دارایی و سیاسی، دژایەتی و تۆمەت (نەوەک ململانێی شەریفانە) دژ بە قادری حاجی علی و عوسمانی حاجی محمود زۆر ئاشکراو ڕون بو .\nسێزدە: کۆبونەوەکە بەگرژی کۆتایی هات و ئەوەش دوا کۆبونەوە بو. لەڤایبەر گروپێکمان هەبو، دوای ئەو بەروارە ئەویش نەما .\nچواردە: دوای گواستنەوەی هەمو ماڵ و موڵکی کۆمپانیای وشە، گواستنەوەی کەی ئێن ئێن بۆ کۆمپانیای وشەی کوڕەکان، چەندین کادری باشی ئیعلامی بەناوی تازەکردنەوەی کەی ئین ئێنەوە دەرکران، بەتایبەت ئەوانەی دژی تەوریس بون، یان "تۆمەتی" نزیکایەتیان لەقادری حاجی عەلی و عوسمانی حاجی مەحمود بخرایەتە پاڵ .\nپازدە: لەگەرمەی بانگەشەی ھەڵبژاردنی ڕێکخەری نوێ و خانەی ڕاپەڕاندن، گروپەکەی حەمە تەوفیق و کوڕەکان فراوانتر بو. کەوتنە دژایەتیەکی زۆر ناشرین و نائەخلاقی بۆ ھەرکەسێک کەلەخۆیان نەبێت. دەیان تۆمەتی قێزەونیان بڵاوکردەوە، بەئاشکرا یوسف محمدو گروپی تەرویس ئەیانوت گرنگ نییە گۆڕان چەند کورسی ئەهێنێ، گرنگ ئەوەیە ببێت بەحیزب و لەژێر کۆنتڕۆڵی خۆماندابێت .\nشازدە: هەمو ئەو ناوانەی سەرەوەو حاشیەکانی تری کوڕەکان، پشتگیری سەید عمریان کرد بۆ ڕێکخەری گشتی. ھۆکارەکە ئەوەنەبو کە سەید بەتوانایەو دەتوانێت سەرکەتوانە ئیدارەی بزوتنەوەکە بکات، بەڵکو لەبەرئەوەی پەسەندی کوڕەکان بوو، هاوکات دەشیتوانی ببێت بەوەصیەکی باشی کۆمپانیای وشە .\nحەڤدە: سەڕەڕای ئەو دژایەتیە، عوسمانی حاجی محمود ٤٥ دەنگی ئەندامانی جڤاتی نیشتمانی بەدەست ھێناو سەید عمر ٣٨ دەنگ .\nهەژدە: دواتر لەیەکێک لە کۆبونەوەکانی جڤات، داردەستی کوڕەکان، وشیار عمر، وتی "کاک نەوشیروان بەخۆمی وتوە کە سەید عمر بۆ ڕێکخەری گۆڕان باشە چونکە بزوتنەوەکە نافرۆشێت". واتە ھەرکەسێکی تر ببێت بەڕێکخەر، بزوتنەوەکە دەفرۆشێت تەبعەن بە خودی وشیار عمر خۆیشەوە .\nنۆزدە: ڕوداوەکانی دواتر سەلماندیان کەکێ بزوتنەوەکەی فرۆشت بە دو مشت لە پۆست و ئیمتیازاتی حکومەت. دۆخی بزوتنەوەکەش بەجۆرێکە، کەس بەغیلی پێنابات .\nبیست: دژایەتی و دوژمنایەتی بۆ کەسانێک نەک لەبەرئەوەی بۆ گۆڕان خراپن، بەڵکو نەدەبونە گوێڕایەڵی کوڕەکانی نەوشیروان مستەفا، بەردەوام بو .\nبیست و یەک: لەمانگی حەوتی ٢٠١٨، بەبێ ئاگاداری ئۆرگانە فەرمیەکانی گۆڕان، عەلی حەمە ساڵح، یوسف محمد و مستەفای سەید قادر کەوتنە دانوستان (ڕاستتر تەسلمیکردنی گۆڕان بەپارتی). یەکەم هەنگاویشیان هەمواری یاسای دژە تیرۆرو هەڵپەساردنی سەرۆکایەتی ھەرێم بەخواستی پارتی و دواتریش بردنی فراکسیۆنی گۆڕان بۆ بەغداد بە فڕۆکەیەکی تایبەت بۆ دەنگدان بە کاندیدی پارتی بۆ سەرۆک کۆماری عێراق .\nبیست و دو: بەئامادەبونی چەند کەسێک، یوسف محمد وتوبوی "عوسمان و قادرو جەماعەتەکەیان چیان کردوە بۆ گۆڕان و بۆ ناڕۆن" دوای ماوەیەکی تر وتوبوی "ئینقلابی سپیمان کرد و دەرمانپەڕاندن". ئێستەش دوای ئەوەی نەبو بەوەزیر لەکابینەکەی کازمی، لەبەغداوە خۆی و وشیار عبداللە خۆیان لێکردوینەتە ئۆشۆو ناڕازی عەیارە بیست و چوار، گوایە نیگەرانن لە دۆخی بزوتنەوەکە !\nبیست و سێ: بۆ سەلماندنی ھەمو ئەوانەی ناوم ھێنان، وتارەکان، نوسین، چاوپێکەوتنەکان و کۆنوسی کۆبونەوەکان باشترین بەڵگەن، هەموی ماوەو ناتوانن نکوڵی لێبکەن .\nبیست و چوار: دوای هەڵبژاردنەکانی عێراق و پەلاماردانی گردەکە، شەھیدبونی گەنجێک و گوللەباران کردنی وێنەکەی نەوشیروان مستەفا، کوڕە بچوکە (بلیمەت و بەئەدەبەکەی) ناوبراو لە دانیشتێکدا وتوبوی " هیچ نیە کێشەی شەخسی قادری حاجی علی و شێخ جەعفەرە". دارودەستەکەشیان هاندابو ئەو دیعایەیەیان بڵاودەکردەوە .\nبیست و پێنج: ژمارەیەک ئەندامی جڤات، سەید عمر ، حەمە تۆفیق، وشیار عبداللە، ساماڵ سەردار، وشیار عمر، علی حەمە ساڵح، یوسف محمد، عدنان عوسمان، ئاکۆ حەمەکەریم، مستەفای سەید قادر، جەلال جەوھەر، جەمال محمد ....ھتد ڕۆڵی یەکلاکەرەوەیان ھەبو لە تەسلیمکردنی گردەکەو کەی ئێن ئێن و تاڕادەیەکی زۆریش دارایی بە کۆمپانیای وشەی کوڕەکانی نەوشیروان مستەفا .\nبیست و شەش: ئەو ناوانەو ژمارەیەکی تریش بونە ئەندازیاری وێرانکردنی گۆڕان و لەباربردنی خەونی خەڵک و تەوریسی دارایی و سیاسی و میدیایی. هاوکات بونە داھێنەری ناشرینترین و نامەدەنیترین مۆدێلی دژایەتی بۆ بەرامبەرەکانیان. ئێستەش لەسەروبەندی نەخۆشکەوتنی قادری حاجی علی، زۆرینەیان زۆر چەواشەکارانە خۆیان وەک ئۆشۆو کەسانی خەمخۆری بزوتنەوەکەو خەڵک و دڵسۆزو ھاوڕێی عوسمانی حاجی مەحمود و قادری حاجی علی و ھاوڕێکانی نیشان ئەدەن .


پەیامی هەردوو حزبی کۆمۆنستی کرێکاریی عێراق و کوردستان بۆ کرێکاران و خەڵکی ئازادیخوازو ئینساندۆست – hkkurdistan\nHome6ئەرشیفی بابەتەکان6پەیامی هەردوو حزبی کۆمۆنستی کرێکاریی عێراق و کوردستان بۆ کرێکاران و خەڵکی ئازادیخوازو ئینساندۆست\nپەیامی هەردوو حزبی کۆمۆنستی کرێکاریی عێراق و کوردستان بۆ کرێکاران و خەڵکی ئازادیخوازو ئینساندۆست\nسەبارەت بەکارەساتەکانی دوای شەڕی موسڵ..!\nشەڕێکی کۆنەپەرستانەی خوێناوی مەترسیدار کە به ناوی رزگارکردنی موسڵەوە هەڵگیرساوە، دانیشتوانی ئەو شارەی لەناو دۆزەخ و چارەنوسێکی تاریک و بێ دەربازبوندا راگرتووە.\nدەوڵەتی ئەمریکا و هاوپەیمانانی له ناوچەکەدا به ناوی شەڕ لە پێناو ئازادکرنی موسڵ له ژێر دەستی داعش، خەریکن چەواشەکاری دەکەن و خۆڵ دەکەنه چاوی خەڵکی ناوچەکه و جیهانەوە. بەڵام پێویستە ئەوە رۆشن بێت کە ئەم شەڕه، شەڕێک نیە بۆ له ناوبردنی داعش. هەر ئەمڕۆ و سبەینێ ئەوانەی ئێستا لەم شەڕەدا بەشدارن، بۆخۆیان داعش له‌موسڵ به‌رەو شوێنێکی دیکە دەگوێزنەوەو بەڕێیان دەکەن. دوکەڵی ئەم شەڕه هەرئەمرۆ چۆتە ناو چاوی خەڵکی موسڵەوە. پێویستە لەوەش دڵنیا بین کە سبەینێ شەڕێکی تری ناوخۆیی لەنێوان شیعه و سونە و عەرەب و کورد و تورکمان بەو مەبەستەی کە کێ خاوەنی موسڵە، بەڕێ دەکەوێت. ئەم شەڕه بۆ ئازادیی خەڵکی موسڵ نیه و نابێت، شەڕه بۆ بەرجەستەبوون و بەئاکام گەیشتنی بەرژەوەندیە سیاسیەکانی دەوڵەت و هێزە بەشدارەکان و بۆ دابەشکردنی عێراق لەسەر بنەمای قەومی وتائفی.\nشەڕی کۆنەپەرستانەو دژی ئینسانی و کوشتنی بەکۆمەڵی خەڵکی موسڵ مەحکومە. ئەوانەی زەمینەسازبون بۆ گەشەو گەورەبوونی داعش و پشتیوانییان لێکرد و هەر بۆخۆیان سەپاندیان بەسەر خەڵکی ناوچەکه و موسڵدا، ئێستاش خەریکن بەناوی ئازادی موسڵەوە دوبارە لەڕێگەی کوشتنی بەکۆمەڵ و ئاوارەکرن و وێرانکاریەوە خەڵکی دەکەنە قوربانی سیاسەتەکانیان و زەمینەی شەڕێکی تایفی و قەومی دیکە بەڕێ ئەخەن.\nهاوپەیمانانی ئەمریکا لە هێزەکانی بزوتنەوەی کوردایەتی هەرئێستا و لەسایەی دۆزەخی شەڕدا، خەریکی پاکتاوکردنی نەتەوەیین و بەپێی ڕاپۆرتە نێونەتەوەییەکان چەندین گوندی عەرەب نیشینیان کاولکردوە، لەلایەکی دیکەوە حەشدی شەعبی بۆتە بەڵایەکی وەها مەترسیدار کە خەڵكی ئەو ناوچانە نەک ناتوانن خۆیان بدەن بەدەسەتەوە و شاد بن بەوەی کە رزگاریان دەبێت لە تیرۆریزم، بەڵکو بەئاشکرا بوونی ئەم هێزانە لەم شەڕەدا بە کارەساتێکی گەورەتر ناوزەد دەکرێت.\nجەماوەری ئازادیخوازی عێراق و کوردستان\nئەوەی ئێمە ئەمڕۆ دەبێ دیاری بکەین کە لەبەرامبەر ئەم جەنگە کۆنەپەرستانەیەدا لەکوێدا راوەستاوین، ئەرک و پێداویستیەکی مێژوویی و ئینسانیە. هەرجۆره خۆشخەیاڵی و باوەڕ و بیرکردنەوەیەک که گوایه ئەمه شەڕی ئازادیی موسڵه و بە قازانجی خەڵکە، خەسارەتێکی گەورەیه و باجەکەی خەڵکی موسڵ و کوردستان و عێراق دەیدەنەوه.\nشەڕی قەومی – تائیفی و مەزهەبی بەهەر هۆ و بیانوویەکەوه بێت مەحکوومه و دەبێت بەری پێ بگرین و لەبەرامبەریدا بوەستینەوە، دابەشکردنی عێراق لەسەر بنەمای قەومی ومەزهەبی تاوانێکی گەورەیە لەبەرامبەر ئازادی و ژیان وگوزەرانی خەڵکدا. تەنها به هاوپشتی کرێکاران و زەحمەتکێشان و خەڵکی ئازادیخواز و پشت بەستن به شوناسنامەی ئینسانی دەتوانرێت باری کارەساتەکان شەڕو تاوانەکانی شەڕی قەومی وتائیفی ومەزهەبی کەم بکاتەوه.\nبانگەوازتان دەکەین با پێکەوه دەست بخەینە ناو دەستی یەکترو لەدژی نەتەوەپەرستی و مەزهەب و دابەشکردنی ئینسانەکان بەو شوناسنامانەوه رابوەستین. تەنها بەم جۆره دەتوانین ئەرکی ئینسانیمان جێ‌بەجێ بکەین.


سەرۆکی پەرلەمانی ئێران بۆ كازمی: تا ئەو کاتەی ئەمریکا لە خاکی عێراق بێت ئاسایشی ناوچەکە ناگەڕێتەوە\n2020-07-22 [12:45 PM]\nپێشنیوەڕۆی ئه‌مڕۆ چوارشەممە مستەفا کازمی سەرۆکوەزیرانی عێراق بە سەردانێک گەیشتە ئەنجومەنی نوێنەرانی ئێران و لەگەڵ محەمەد باقر قاڵیباف و دەستەی سەرۆکایەتیی پەرلەمانی ئێران كۆبووه‌وه.\nلە كۆبوونه‌وه‌كه سەرۆکی پەرلەمانی ئێران ئاماژەی بە قووڵبوونەوەی پێوەندیی نێوان عێراق و ئێران لە قۆناغی پاش ڕووخانی سەدام کرد و گوتیشی پێوەندیی ئاینی و فەرهەنگی و مێژوویی و ئابووریی نێوان هەردوو وڵات جێی ڕێزە و ئامادەن پەرەی زیاتر بە پێوەندییەکانیش بدەن.\nقاڵیباف ئاماژەی بە پێوەندیی ئاینیی نێوان ئێران و عێراق کرد و گوتی پێشوازیکردنی عێراقییەکان لە زیارەتکارە ئێرانییەکان کە بۆ زیارەتی کەربەلا و ئیمام حوسێن دێن نموونەیێکی بەرچاوی تێکەڵاوی و پێوەندیی قووڵی فەرهەنگی و ئایینییە و بە هەمان شێوەش لایەنی ئێران پێشوازیی باش و گەرم لەو عێراقییانە دەکەن کە بۆ زیارەتی ئیمام ڕەزا دێنە مەشهەد.\nئاماژەی بە دۆسیەی تیرۆری شەهید سولەیمانی کرد و گوتی تیرۆرکرانی سەردار سولەیمانی و ئەبوو مەهدی موهەندس کە پێشەنگی شەڕی دژبە تیرۆر بوون پەڵەیێکی چڵکنی شەرمەزارییە بە نێوچاوانی ئەمریکایەوە چوونکە ترەمپ ڕاستەوخۆ فەرمانی تیرۆرکردنی ئەو دوو شەهیدەی دەرکردبوو. بۆیە لایەنی ئێرانی چاوەڕوانی ئەوە دەکات کە دۆسیەی تیرۆرکرانی سەردار سولەیمانی بە شێوەیێکی جدی بەدواداچوونی بۆ بکرێت.\nقاڵیباف دووپاتی کردەوە تا ئەو کاتەی ئەمریکا لە خاکی عێراق بێت ئەمن و ئاسایشی ناوچەکە ناگەڕێتەوە.\nسەرۆکی پەرلەمانی ئێران هەندێک تەوەری دیکەشی باس کرد کە گرینگترینیان بریتی بوو لە مەسەلەی بەرپەرچدانەوەی کۆرۆنا و یارمەتییەکانی ئێران بۆ عێراق لە کاتی شەڕی داعش و پێگەی پەرلەمانی عێراق لە پێشخستنی سیاسەتەکانی حکومڕانیی ئەو وڵاتە.\nلای خۆیەوە مستەفا کازمی سەرۆکوەزیرانی عێراقیش جەختی کردەوە کە هەرگیز عێراق ڕێگە نادات خاکی وڵاتەکەی ببێتە سەکۆ و مەکۆ بۆ هەڕەشە دژی هیچ دراوسێیێک و بەتایبەتی دژی ئێران.\nکازمی سوپاسی یارمەتییەکانی ئێرانی کرد لە هاوکاریکردنی لەگەڵ عێراق لە مەسەلەی کۆرۆنا و پێدانی کەرەستەی پزیشکی و دەرمانی پێویست.\nشایانی باسە مستەفا کازمی سەرۆکوەزیرانی عێراق دوێنێ سێشەممە 21ی ته‌مموز گەیشتە تارانی پێتەختی ئێران و لە لایەن حەسەن ڕۆحانی سەرۆککوماری ئێرانەوە پێشوازیی لێکرا و پاش دیدار لەگەڵ سەرۆککۆمار و ڕێبەری باڵای ئێران لەگەڵ سەرۆکی پەرلەمان کۆ بووەتەوە.\nئەم هەواڵە 5530جار خوێندراوەتەوە


ئەحمەد میرە20/12/2018 1377 جار بینراوە\nهیچ کەسێک هێندەی مەسعوود بارزانیی دڵی بە کابینەی نۆهەمی حکومەتی هەرێم خۆش نیە، چونکە بەم بەردە بارزانیی چەند نیشانەیەکی پێکا.\nیەکهەمیان میراتگری ڕاستەقینەی تەختی بەڕێوەبردنی داهاتووی پارتیی و بنەماڵەی بارزانیی دیاریکرد.دوهەمیان بەشێوەیەکی کاتیی پینەی ململانێی توندی نێوان کوڕو برازاکەی کرد.\nسێهەمیان لە ڕێگای دیاریکردنی مەسروری کوڕیەوە تا ڕادەیەکی زۆر توانیی نەیارە بەهێزەکانی لە ناو یەکێتیی و بزوتنەوەی گۆڕاندا بێدەنگبکات، تا ئەو ڕادەیەی ئەو دوو هێزە سیاسییە نەک نەیانتوانی تانە لە کاندیدەکەی پارتیی بدەن، بەڵکو کەوتنە ستایشکردنی بە پیاوێکی سەرکەوتوو و حەکیمیان ناوبرد.\nلە کاتێکدا یەکێک لە توندڕەوترین سیاسییەکانی کورد لە بیست ساڵی ڕابوردوودا ئەم پیاوەیە، کە بۆ پۆستی سەرۆکی حکومەت کاندیدکراوە، لەبەرئەوەی:\n١_ ئەم مۆدێلی کاندیدکردنە مۆدێلێکی ترسناکی سعودییانەیە، کە ماوەیەکی زۆرە مەسعوود بارزانیی کار لەسەر چەسپاندنی دەکات لە هەرێمی کوردستاندا.\n٢_ لە ئەزمونی حکومڕانیی هیچ دەوڵەتێکدا دانانی کەسێکی ئەمنیی بۆ سەرۆکایەتیی حکومەت سەرکەوتوو نەبووەو بە بەردەوامیی ئەم جۆرە کارەکتەرانە حکومدارییان تەنها لە پێدانی ناندا کورتکردووەتەوەو لە بەرانبەریشدا ئازادیی گشتییان قەدەغەکردووە.\n٣_ مەسروور بارزانیی لە یادەوەریی نەوەی دوای ڕاپەڕیندا پیاوێکی تۆقێنەرەو دەستی لە چەندین کەیسی تیرۆردا هەیە. ئەگەر لە هەرێمی کوردستاندا یاسا سەروەر بووایە، بە هیچ شێوەیەک مافی ئەوەی نەدەبوو، کە سەرۆکایەتیی حکومەت وەربگرێت.\n٤_ هەروەها عەقڵیەتی ئەو عەقڵیەتێکی پیلانگێڕییەو هەمیشە بە گومانەوە مامەڵە لەگەڵ نەیارەکانیدا دەکات و توانای خۆگونجاندنی نییەو بۆ چارەسەرکردنی کێشەکان تەنها بیر لە ڕێگای تیرۆر و تۆقاندن دەکاتەوە.\n٥_ دەستگاکەی ئەو بە شێوەیەکی بەربڵاو لە گەندەڵییەوە گلاوەو چۆنێتیی خەرجکردنی بودجەی ئەم دەستگایە ڕوون نییەو دوور بووە لە چاودێریی داراییەوە. ئایا دەکرێت کەسێک لە دەستگایەکی وەک ئەنجومەنی ئاسایشدا کاری گەندەڵیی بکات بتوانێت حکومەتی هەرێم بەو هەموو گەندەڵییانەوە ڕاستبکاتەوە؟ ڕەنگە وەک ئەزمونی جێنشینی پادشای سعودیە بەناوی چاکسازیی و بنبڕکردنی گەندەڵییەوە نەیارەکانی خۆی لەناو حکومەت و حیزبدا بدات بە دادگا، ئەمەیش لە پێناوی بەهێزکردنی پێگەی سیاسیی خۆیدا.\nلەسەردەمی حکومدارێتیی مەسروور بارزانییدا بە هەموو پێوانەکان پێشبینیی ئەوە دەکرێت، کە دۆسیەکانی مافی مرۆڤ پاشەکشێی گەورە بکەن و ئازادیی ڕادەربڕین بچێتە قۆناغێکی ترسناکەوەو هەموومان بەرەو تونێلێکی تاریکتر بڕۆین لەوەی، کە ئێستا هەیە.\nگەورەترین گرفتی مەسروور بارزانیی بیرکردنەوەکانیەتی، کە هەمیشە لە ڕابوردوویەکی دووردا دەژیت و دەیەوێت هەموو پەیوەندیی و جۆری مامەڵەکانی لەسەر دنیابینیی نەتەوەپەرستیی کۆن بینابکات، لە کاتێکدا ئەم مۆدێلە لە بیرکردنەوە چەندین ساڵە لە وڵاتانی زۆر دواکەوتوویشدا بەهای خۆی لەدەستداوەو فۆرمی نەتەوەییبوون گۆڕانێکی جەوهەریی بەسەرداهاتووە.\nکەواتە دەتوانین بڵێین ئەگەر شا سەلمان محەمەدی کوڕی بەو هەموو کەموکورتییانەوە نەکردایەتە جێنشین، ئەوە هەرگیز مەسعوود بارزانییش بیری لەوە نەدەکردەوە ئەم دیارییە قورسە پێشکەش بە خەڵکی کوردستان بکات. محەمەد کوڕی سەلمان و مەسروری کوڕی مەسعوود خاوەنی یەک پەروەردەو یەک دنیابینیی هاوبەشن، ئەوەیش ئەوەیە، کە هەردوکیان بڕوای تەواویان بە پاکتاوکردنی نەیارەکانیان هەیەو دەیانەوێت دەستەڵات لە بازنەیەکی داخراودا قەتیسبکەن.\nدەبێت خەڵکی کوردستان ئەوەندەی پارتییەکان بەدانانی مەسروور مەسروورن، هێندە مەحزوون بن.\nنیهێنی پشت ده‌سگیركردنه‌كه‌ی ڕۆژنامه‌نوس ئازاد عوسمان ئاشكرا بوو


Kantaris Media Player ئامرازێکە کە لەسەر بنەمای پلەیری کۆمپانیای VLC پەیرێژی و تەراحی کراوە. ئەم ئامرازە کە زۆر کەم قەبارەیە تواناگەلێکی زۆری لە خۆدا جێ کردووە کە دەتوانێ بە یێکەم روانین سەرنجی هەر بەکارهێنەرێک بۆ لای خۆی رابکێشێ. چاوەروانی بەکارهینەر ئەوەیە کە بە هاسانی بتوانێ فۆرمەتە جۆراوجۆرەکانی دەنگ و رەنگ بەرێوەبەرێت.\nKantaris Media Player نزیک بە تەواوی فۆرمەتەکان پشتگری دەکات و بەم شێوەیە یێکەمین و گرینگترین چاوەروانی بەکارهێنەر دەهێنێتە دی. رواڵەتی ئەم ئامرازە زۆر لە شێوەی پلەیری ویندۆز واتە Windows Media Player دەچێت و هەڵبەت بەکارهێنانی ئەم ئامرازە هەر بەم رواڵەتە ساکار و سەرنجراکێشە کارپێکردنێکی هاسانی دەبێ. جێگای ئاماژە پێکردنە کە ئەم ئامرازە بە قەبارەی مامناوەندی بە شێوەی سەچاوەکراوە پێشکەش کراوە هەتا بەکارهێنەران بۆ باشتر کردن و بەرەو پێش بردنی بتوانن کاراتر هەوڵی بۆ بدەن.\nFile size : 16,7 MB\nFile ver : 0.7.7\nDate Added : June 05, 2011\nSystem Requirements: Microsoft® Windows: XP / 2003 / Vista / 7\nPerfect Uninstaller v6.3\nلە کاتی دامەزراندنی ئامرازە جۆراوجۆرەکان دا لەسەر ویندۆز و دوای سرینەوەشیان ئەم ئامرازانە زۆر فایلی تر لە گەڵ خۆیاندا رووست دەکەن و لە کاتی سڕینەوەش دا جێیان دەهێڵن. بە تایبەتی ئەو کەسانەی کە ئامرازە جۆراوجۆرەکان وەک پرۆگرام و کایەکان دادەگرن و تاقیان دەکەنەوە،زۆرتر لە گەڵ ئەم گرفتە رووبەروو دەبن.\nبۆ ئەم مەبەستە یێکەم رێگا کە بیری لێدەکەنەوە بۆ سڕینەوەی ئەم ئامرازانە، Windows Add/Remove programی ناو خۆی ویندۆزە! بەڵام ئەم ئامرازە کەمێک کۆن بووە و توانایی سڕینەوەی هەمووی ئامرازە دامەزراوەکەی نییە و زۆر کاتیش کە لە گەڵ ئامرازی غەیرە ستاندارد و نامۆ دا رووبەروو دەبێ هەر ناتوانێ بیانسڕێتەوە یان ئەگەر بشیانسرێتەوە کۆمەڵێک فایلی بێکەڵک لە دوای خۆی جێ دەهێڵێ کە دەبێتە هۆی بارگرانی سەر سیستەم و لە ئاکامدا دابەزینی خێراییەکەی.\nPerfect Uninstaller یێکێ لەو ئامرازە بەهێزانەیە کە ئەو پرۆگرامانەی پێویستیتان پێی نییە بە تەواوی دەیانسڕێتەوە و هیچ پاشماوەیێک لە سەر سیستەم جێ نەهێڵێ. بە پێچەوانەی Uninstallerی ویندۆز کە ناتوانێ فایلە بێ کەڵک و زێدەکان کە بەهۆی نەرمەواڵەکان لە سەر سیستەم درووست دەبن، ئەم ئامرازە دەتوانێ فایلەکانی رێجیستری ویندۆز خاوێن بکاتەوە و خێرایی سیستەمیش بەرێتە سەر. ئەم ئامرازە قەبارەیێکی زۆر کەمی هەیە و بە خێراییێکی زۆر هەڵدەستێ بە ئەنجامدانی کارەکان. هەروەها توانایی سڕینەوەی فایلە شاراوەکانی ویندۆزیشی هەیە و باشترین جێگرەوەیە بۆ Add/Remove Programی ویندۆز و بە چەندین تایبەتمەندی تر جێی خۆی لە ریزی باشترین پرۆگرامەکان دا کردۆتەوە.\nFile size : 3,33 MB\nFile ver : 6.3.4.0\nDate Added : July 21, 2011\nSystem Requirements: Microsoft® Windows: NT/ 2003/ XP/ Vista32/ Vista64/ Win 7\nFotoSketcher پرۆگرامێکە بۆ دەسکاریکردنی وێنە دیجیتاڵیەکان بۆ سەر شێوەی هونەری وەک تەراحی کردن بە قەلەم، نەقاشی، رەش و سپی کردن، نەقاشی رەنگ و رۆن و... بەم بەرنامەیە دەتوانرێ کارتی لە دایک بوون، یان هەر بۆنەیێکی تری پێ درووست بکرێ و وێرای ئەوانەش دەتوانرێ وێنەکان بەو ئامرازانەی کە لە پرۆگرامەکە جێگیر کراون، بە شێوەیێکی بەرچاو کەیفیەتیان ببردرێتە سەروەکوو بردنە سەری کۆنتراست و کەم و زۆر کردنی رەنگەکان و بردنە سەری درەوشانی و...هتد\nبۆ دیتنی بەشێک لە وێنە دروست کراوەکانی ئەم پرۆگرامە کرتە لــێــــــرە بکە\nDate Added : April 1st, 2012\nwebcam7 Pro 1.4\nWebcamXP Pro ئامرازێکی باش بۆ ئەو کەسانەیە کە بە وێبکام و پەیوەندییە وێنەییە ئۆنڵاینەکانی خۆیان بایەخی تایبەت دەدەن. ئەم ئامرازە بەهێزە و بە رابردوویێکی سەرکەوتوو کە بۆ بەرێوەبردنی پووختی وێبکام تەراحی کراوە، ئەم ئیمکانە بۆ بەکارهێنەران دەستەبەر دەکات کە جگە لە زەبتی دەرچوونگەی وێبکام دا، لە زۆر شوێنی تر وەک ئامرازێکی پاراستن بەکار بهێنرێت.\nئەم ئامرازە پاراستنی تایبەتی بۆ بەکارهێنەرانی لە بەرچاو گرتووە وئیزن بە هاتنە ناوەوەی هاکێرەکان نادات کە بتوانن وێبکام هەک بکەن. دانانی فیلم بە جێگەی وێنەکانی دەرچوونگەی وێبکام، یێکێ لە تایبەتمەندییەکانی سەرنجراکێشی ئەم ئامرازەیە. واتە بەکارهێنەر دەتوانێ لە جێی وێنەی خۆی لە پەیوەندییە ئۆنڵاینەکان دا، وێنە زەبتکراوەکانی دابنێ بێ ئەوەی کەسی بەرانبەر بەم کارە بزانێ. لە راستی دا ئەم کارە هەر ئەو وێبکامە گریمانەکی(Virtual*)ـەیە کە حەتتا بە بێ هەبوونی وێبکام وەک رەقەکاڵا، توانایی ئیجراکردنی هەیە.\nکەڵک لێوەرگرتنی هاسان لە ئامراز وتەواوی بژاردەکانی جێگیر لە ناوی دا، هاسان لە پەیوەندی گرتن بە وێبکام و خێرایی بەرز و هەر وەها گوونجاو لە گەڵ هەر چەشنە وێبکامێک دا، لە تایبەتمەندییەکانی ئەم ئامرازەن. خاڵی کۆتایی هەبوونی قەبارەی مامناوەندی بە نیسبەت ئامرازە هاو شێوەکانی خۆیێتی، کە جێی هەڵسەنگاندن نین.\nFile size : 6,53 MB\nFile ver : 1.4.5.0\nDate Added : 05/03/2012\nSystem Requirements: Microsoft® Windows: XP, Vista, 7, 2003 and 2008 Server\nGlary Utilities Pro 2.56\nGlary Utilities کۆمەڵێک لە ئامرازی کردەیی سیستەمی لە خۆ دا جێکردووە بە مەبەستی بەهێز کردن، بردنە سەری خێرایی، پینەکردن وپارێزگاریکردن لە پێژمێر. Glary Utilities رێگەمان پێدەدات هەتا بتوانین فایلە بێکەڵکەکان، کلیلەکانی تۆمارگەی بێ کەڵک و تەواوی شوێن پێیەکانی بە جێماو لە گەڕانی ناو نێت دا بسڕینەوە. هەروەها بە هۆی ئەم ئامرازەوە دەتوانین بەرێوەبردن و خاوێنکردنەوەی دۆزەر، ئانالیزی فەزای بەکارهێنراوی پەپکە رەقە و دۆزینەوەی فایلە دووپات و چەند پاتەکان لەسەر سیستەم ئەنجام بدەین.\nجگە لەمانە ئەم ئامرازە بە هەبوونی بڕگە(Item*)گەل بۆ بەهینەکردنی بیرگە، دۆزینەوە، چەق بەستە راگرتن، سڕینەوەی ناوبڕەکانی بێ متمانەی ویندۆز، بەرێوەبردنی ئەو ئامرازانەی کە لە کاتی خستنەرێ (Boot*) ی ویندۆز دا خۆکارانە وەگەڕ دەکەون و راگرتنیان، دەتوانێ بە کەڵک ترین ئامراز بێ بۆ خاوێن راگرتنی سیستەم.\nFile ver : 2.56.0.1822\nDate Added : Nov 08th, 2014\nLast viewed : Jan 05th, 2016\nSystem Requirements: Microsoft® Windows: 7, 2000, XP, and Vista. 32/64bit version


بەهمەن قوبادی بووە ئەندامی رەسمی ئاکادیمیای ئۆسکار گەورەترین رێکخراوەی سینەمایی جیهان – Dengekan\nمەنسوور جیهانی ـ سینەماکاری نادواری کورد “بەهمەن قوبادی” بووە ئەندامی رەسمی ئاکادیمیای “ئۆسکار” گەورەترین رێکخراوەی سینەمایی جیهان.\nئاکادیمیای زانست و هونەرە سینەماییەکانی “ئۆسکار” کە لە ئێستادا بە گەورەترین و گرینگترین رێکخراوە سینەمایی جیهان دێتە ئەژمار، هەموو ساڵێک ژمارەیەک لە سینەماکارانی ناودار و ناسراوی جیهان لە بەشە جۆراوجۆرەکانی سینەمادا بانگهێشت دەکات و دەبنە ئەندامی رەسمی ئاکادیمیای “ئۆسکار”.\nئەمساڵ سینەماکاری ناودار و بەئەزموونی کورد “بەهمەن قوبادی” کە بە فیلمەکانی بۆتە سینەماکاری بەناوبانگی کوردی ئێرانی لە ئاستی نێودەوڵەتیدا لە ساڵی 2017 بە رەسمی لە لایەن ئاکادیمیای “ئۆسکار”ەوە بۆ بەئەندامبووم لەم رێکخراوە گرینگە بانگهێشت کراوە.\nلە ئاکادیمیای “ئۆسکار” ئەندامییەتی تەنیا بە کەسانێک دەبەخشرێت کە لە هونەرەکانی پەیوەسیت بە سینەما دەستکەوتی بەنرخیان بەدەستهێنابێت و شایستەی ئەوەن کە لە لایەن لێژنەی هەڵبژاردنەوە پەسەند بکرێن.\nپێشتریش لە مانگی ژانوییەی 2017 “بەهمەن قوبادی” بە رەسمی ببوە ئەندامی بنکەی سینەماکارانی ئەمەریکا.\nPrevious بۆچی به نه‌خێر بۆ ریفراندۆم حوكمی بنه‌ماڵه‌یی درێژتر ده‌بێته‌وه ؟ … عیمادعه‌لی\nNext گەورەترین تیرۆریست تۆێ ئەرۆگان … رەزا شوان


لۆس ئانجلیس(ڕۆیتەرز) – بەرپرسانی ئۆتۆمۆبێلی (ئۆپۆریونیتی) سەر بە بەڕێوبەرایەتی فڕین و واڵای ئەمریکا ناسراو بە ناسا دەڵێن ئەو ئۆتۆمۆبێلەی بۆ گەڕان و پشکنینی سەر هەسارەی بارام (مەریخ) بۆ ماوەی 3 مانگ دروست کرابوو پەیوەندی لەگەڵ زەویدا پچراوە، ئەمەش دوای ئەوەی بۆ 15 ساڵ بەردەوام بوو لەکارکردن.\nئەندازیارانی پەیوەندی بە ئۆتۆمۆبێلەکەوە دەڵێن لەوانەیە ئامێرەکانی (ئۆپۆرتیونیتی) بەهۆی ڕەشەبای بەهێزەوە لەکارکەوتبن. ئەو ڕەشەبایە لەکاتێکدا بوو ئۆتۆمۆبێلەکە لە ناوچەی دۆڵی (پێرسیڤێرانس) بوە و ڕشەبا بەهێزەکە بۆتە هۆی دابڕانی خانەکانی بەرههەمهینانی وزە لە تیشکی خۆر کە ئۆتۆموبێلەکە دەخاتە کار.\nئۆتۆمۆبێلەکە دروستکرابوو بۆ بڕینی دوریی 1 کیلۆمەتر بەڵام توانی 45 کیلۆمەتر ببڕێت و بۆ زۆرتین ماوە لەسەر هەسارەی بارام لەکاردابێت.\nتۆماس زۆرپۆتیش لە بەرێوبەرایەتی ئەرکە زانستیەکان لە ناسا ووتی ئەندازیاران ڕۆژی 3 شەممەی ڕابردوو لەدوا هەوڵدا فەرمانی خستنە کاریان نارد بەڵام هیچ وەڵامدانەوەیەکان بەدەست نەگەیشت.\nزۆربۆتشین لە تاقیگەی ماشێنەکانی هەڵدانی مووشەک بۆ واڵایی لەکالیفۆرنیا ووتی " دوای ڕێزو پیزانینێکی زۆر دەتوانم ڕایگەێنم کە ئەرکی ئۆپۆرتیونیتی کۆتایی هات".\nناسا ڕایگەیاندا لەکاتی پشکنین و هەڵکەندنی خاکی بارام ئۆتۆمۆبێلەکە ئاماژەی بوونی ژیان کۆکردۆتەوە کە هەسارەکە لەڕابردوودا شێدار و گەرم بوە، ئەوەش بەسە بۆ بوونی ژیان لەسەری. هەروها دۆزینەوەی ڕێڕەوە سپیەکان لە گەچ و کانزا کە ئاماژەیە بۆ جووڵەی ئاو لە کەلێنەکانەوە لەژیر خاکی هەسارەکەدا.\nدوای دابەزینی ئۆتۆمۆبێلی (سپیریت) لەسەر هەسارەی بارام لە مانگی 1ی ساڵئ 2004دا ئۆپۆرتیونیتی نیشتەوە. (سپیریت) لە ساڵی 2010دا لەکار کەوت دوای ئەوەی لە گڵێکی نەرمدا لەڕۆشتن وەستا.\nتوێژینەوە: زۆر خواردنی گۆشتی سوور ئەگەری تووشبوون بەنەخۆشیەکانی جگەر بەرزدەکاتەوە.\n(ڕۆیتەرز) توێژینەوەیەک لەووڵاتی هۆڵەندا دەڵێت، ئەوکەسانەی پرۆتنی زۆر دەخۆن لە سەرچاوەی گۆشتی سوور لەوانەیە تووشی کەڵەکەبوونی چەوریی بن لەسەر چگەریان و مەترسی تووشبوونیان بە نەخۆشی جگەر بەرزبێتەوە بەراورد بەوکەسانەی سەوزە دەخۆن وەک سەرچاوەی پرۆتین.\nتوێژەرەوان سەنگییان خستە سەر ئەوەی ناسراوە بە نەخۆشی چەوربوونی چگەر بێ ئەلکهول ئەوەی پەیوەندی بە قەڵەویەوە هەیە و هەندیک شێوەی خواردن. لەکاتێکدا پزیشکەکان ئامۆژگاری دەدەن بە گۆڕانکاری لە شێوەی خۆراکدا بۆ چارەسەری ئەو جۆرە نەخۆشەیانەی چگەر، کە چەندین توێژینەوە تائێستا بەڕوونی نەیانسەلماندوە ئەو گۆڕانکاریانە دەبێتە هۆی خۆپارستن لە تووشبوونی.\nلەمیانەی توێژینەوەکدا توێژەرەوان شیکاریی ئامارەکانیان کردوە لەپشکنینی چەوریەکانی جگەر بۆ 3882 کەس تەمەنی مامناوەندیان 70 ساڵ بوە. پشکنینەکان دەریخستوە 1337 بەشدار یاخود 34% تووشی نەخۆشی چەوریی جگەر بوون ئەوەی پەیوەندی بە مەی خواردنەوە نیە، لەنێوانیان 132 کەس کێشان تەندروست بوە، 1205 کەسیان کێشیان بەرزبووە.\nشیکاریەکان دەریخستوە، ئەو کەسانەی کێشیان بەرزبووە و بڕێکی زۆر پرۆتینی گۆشتی سوریان خواردوە، بەڕێژەی 54% زیاتر ئەگەری تووشبوونیان بەچەوربوونی جگەر هەبو بەراورد بەوانەی کەمتر گۆشتیان خواردوە.\nتوێژینەوەکە لە گۆڤاری (کۆئەندامی هەرسدا) بڵاوکراوەتەوە دەڵێت بەشداربوان ئەوانەی گرفتی چەوربوونی جگەریان نەبوە، بەڕێژەی مامناوەند 2052 کالۆریان لە ڕۆژێکدا خواردوە، بەراورد بە 1996 کالۆری لە ڕۆژێکدا بۆ کەسانی کیشەی چەوربوونی جگەریان هەبوە.\nزۆرینەی ئەو کالۆریەی تووشبوان بەبەدەستیان هێناوە و بۆتە هۆی چەوریی جگەر، لەپرۆتینەوە بوە.\nتوێژینەوە: خەوتن جەستە لە ڤایرۆس دەپارێزێت\n(ڕۆیتەرز) توێژەرەوان لە ئەڵمانیا گەشتونەتە ئەو دەرەنجامەی کە خەوتن دەتوانێت مرۆڤ لەتووشبوون بەسەرما جاک بکاتەوە. پێدەچێت خەوتن توانای جۆرێک خانەی تایبەتی بەرگریی بەهێزترکات لەڕێگای باشترکردنی دەرفەتی لکاندنیان بە ڤایرۆسەوە و دواتر لەناوبردنیان.\nتوێژەرەوان سەنگیان خستوەتە سەر خانەی جۆریT ئەوەی ڕێگری لە نەخۆشیە بۆگوازراوەکان دەکات. کاتێک ئەو خانانە خانەیەک دەستنیشان دەکەن تووشی ڤایرۆس بوە، ئەوا کاردەکەن لەسەر چالاکردنی جۆرێک پرۆتینی لینج باناوی (ئەنتگرین) ڕێگایان دەدات بەو خانەیەوە بلکێن تا هەڵی دەوەشێنەوە.\n(ستۆیان دیمترۆف) توێژەرەوە لە زانکۆی تۆبینن لە ئەڵمانیا و بەرپرسی توێژینەوەکە ووتی " ئەگەر مرۆڤ بیەوێت سیستەمی بەرگری بەهێزکات دەبێت "بڕێکی باش بخەوێت و خۆی لە سترێسەوە بەدوور بگرێت".\nدکتۆر لویس دۆبالۆ پرۆفیسۆری نەخۆشیەکانی سی و دۆخە نالەبارەکان و گرفتی خەوتن لە کۆلێجی ئەیکان بۆ پزیشکی لە ماونت ساینای لەشاری نیویۆرک دەڵێت زاناکان بۆ سەروەختێکی زۆرە ئاگەدارن کەمیی‌خەو لەوانەیە کاریگەری لەسەر سیستەمی بەرگری هەبێت.\nسەرباری ئەمەش ووتی "توێژنەوەکانی لە نەخۆشخانەکان کراون دەردەخات ئەوانەی کەم خەون دوای ئەوەی تووشی ڤایرۆس دەبن زیاتر توشی نەخۆشی دەبن.\nبەرنامەی زانست و تەکنەلۆجیا 02-18-2018


بەرموور (٣٣) : راپۆرتی حەفتانەی ئاژانسی کوردپا سەبارەت بە پرسی ژنان\n١٣٩٣/٠٨/٢٨ - ١٩-١١-٢٠١٤ - ١٥:١٦ تاران ٢٢٧٠ قه‌باره‌ی فۆنت:\nحەفتەی چوارەمی مانگی خەزەڵوەری ١٣٩٣ی هەتاوی\nئاژانسی کوردپا: راپۆرتی ئەم حەفتەیەی بەرموور ٢ حاڵەت پێشێلکردنی مافی ژنان لەکوردستان کە بریتییە لە خۆکوژیی کچە خوێندکارێک لە سەقز و کوژرانی ژنێکی شنۆیی بەبیانووی "پاراستنی شەرەف" و ٣ حاڵەت پێشێلکردنی مافەکانی ژنان کە بریتیە لە بڕانەوەی یەک ساڵ زیندان بۆ تەناز محەمەدی، مەرەخەسی سێ رۆژە بۆ فاران حیسامی و ئازادی مریەم سادات یەحیەوی لەشوێنەکانی دیکەی ئێران لەخۆ دەگرێت.\nخۆکوژیی کچە خوێندکارێک لە سەقز\nلەماوەی رۆژانی رابردوودا کچە خوێندکارێکی دانیشتووی سەقز دەستی دایە خۆکوژی و گیانی لە دەست دا.\nبەپێی ئەو هەواڵانەی کە بڵاو بوونەتەوە، حەفتەی رابردوو، سومەیە مەلەکی خوێندکاری کوردی خەڵکی شاری سەقز، خۆی هەڵواسی و کۆتایی بە ژیانی خۆی هێنا.\nهەتا ئێستا هۆکار یان هۆکارەکانی خۆکوژی ئەو خوێندکارە تەمەن ٢٧ ساڵە نادیار ماوەتەوە.\nبە پشت بەستن بە ئاماری تۆمار کراو لە ناوەندی ئاماری ئاژانسی هەواڵدەریی کوردپا، لە سەرەتای ئەمساڵەوە هەتا ئێستا ٤ کچە خوێندکاری کورد گیانیان لە دەست داوە و هەروەها، لە سەرەتای وەرزی پاییزی ئەمساڵیشەوە ٥ کچ و ژنی کورد دەستیان داوەتە خۆکوژی و گیانیان لە دەست داوە.\nژنێکی بۆکانی بووە قوربانیی "پاراستنی شەرەف"\nلەماوەی رۆژانی رابردوودا ژنێکی گەنجی خەڵکی شاری شنۆ کە ماوەیەک بەر لەئێستا لەلایەن مێردەکەیەوە ئاگری لە جەستەی بەردرابوو، گیانی لەدەست دا.\nبەپێی ئەو هەواڵانەی کە بڵاو بوونەتەوە، رۆژی یەکشەممە ٢٥ی خەزەڵوەر، ژنێکی گەنجی خەڵکی بۆکان و دانیشتوی تاران بەناوی "ماریا خانبەگی" کچی "قادر" کە دوو حەفتە بەر لەئێستا لەلایەن مێردەکەیەوە ئاگر لە جەستەی بەردرابوو، لەیەکێک لە ناوەندە دەرمانییەکانی شاری تەورێز گیانی لە دەست دا.\nئەو ژنە تەمەن ٢٦ ساڵەیە، لەلایەن مێردەکەیەوە بە بیانووی پاراستنی شەرەف ئاگر لە جەستەی بەردرابوو.\nبە پشتبەستن بە ئاماری تۆمارکراو لە ناوەندی ئاماری ئاژانسی هەواڵدەریی کوردپا، لەماوەی مانگی خەزەڵوەردا، ٤ ژنی کورد بە دەستی خزم و کەسوکاریان کوژراون کە ٣ حاڵەتیان لەلایەن مێردەکانیانەوە گیانیان لێ ئەستێندراوە.\nتەناز محەمەدی یەک ساڵ زیندانی بەسەردا سەپێندرا\nلەماوەی رۆژانی رابردوودا تەناز محەمەدی یەکێک لە چالاکانی بەهایی دانیشتووی شاری یەزد، کە ماوەیەک بەر لەئێستا دەستبەسەر کرابوو، سزای یەک ساڵ زیندانی بەسەردا سەپا.\nتەناز محەمەدی یەکێک لە چالاکانی بەهایی\nبەپێی ئەو هەواڵانەی کە بڵاو بوونەتەوە، تەناز محەمەدی کە رۆژی شەممە ٨ی پووشپەڕی ئەمساڵ لەلایەن هێزە ئیتلاعاتییەکانی شاری یەزدەوە دەستبەسەر کرابوو، لەلایەن دادگای شۆڕشی ئەو شارەوە سزای یەکساڵ زیندانی تەعزیری بۆ براوەتەوە.\nتەناز محەمەدی بە تۆمەتی بڵاوکردنەوەی هەواڵی تایبەت بە پێشێلکردنی مافی هاوڵاتییانی بەهایی لە رێگەی تۆڕی کۆمەڵایەتیی فەیسبووکەوە، دەستبەسەر کرابوو.\nناوبراو لەگەڵ هاوسەرەکەی ئیرەج لوهراسێب کە دوو ساڵ زیندانی بەسەردا سەپێندراوە، لە کاتی دەستبەسەرکرانیانەوە هەتا ئێستا بە شێوەی کاتی لە زیندان راگیرابوون.\nفاران حیسامی مەرەخەسیی پێدرا\nلەماوەی رۆژانی رابردوودا فاران حیسامی یەکێک لە چالاکانی پێڕەوی ئایینی بەهایی کە زیاتر لە دوو ساڵە لە زیندان راگیراوە، مافی مەرەخەسیی پیدرا.\nفاران حیسامی مامۆستای زانکۆی ئانلاینی بەهاییەکان\nبەپێی ئەو هەواڵانەی کە بڵاو بوونەتەوە،رۆژی دوو شەممە ٢٦ خەزەڵوەر، فاران حیسامی مامۆستای زانکۆی ئانلاینی بەهاییەکان کە هاوڕێ لە گەڵ هاوسەرەکەی کامران رەحیمیان بە تۆمەتی وانە وتنەوە لەو زانکۆیەدا سزای ٥ ساڵ زیندانی تەعزیرییان بەسەردا سەپێندرابوو، دوای تێپەراندنی دوو ساڵ و نیو لە ماوەی حوکمەکەی، مافی مەرەخەسییان پێدا.\nئەو هاوڵاتییە بەهاییە لەکاتی دەستبەسەر کرانیدا، مناڵەبەر بووە.\nجێگەی ئاماژەیە کە کامران رەحیمیان هێشتا لە زیندان دایە و هاوسەرەکەشی مەرەخەسی سێ رۆژەی پێدراوە.\nمریەم سادات یەحیەوی ئازاد کرا\nلەماوەی رۆژانی رابردوودا مریەم سادات یەحیەوی یەکێک لەچالاکانی مەدەنی و پشتیوانانی حکومەت، دوای دوو حەفتە لە دەستبەسەر کران لە زیندان ئازاد کرا.\nمریەم سادات یەحیەوی یەکێک لەچالاکانی مەدەنی و پشتیوانانی حکومەت\nبەپێی ئەو هەواڵانەی کە بڵاو بوونەتەوە، مریەم سادات یەحیەوی رۆژی سێشەمە ٢٧ی خەزەڵوەر، دوای دوو حەفتە دەستبەسەرکران و راگیران لە بەندیخانەی ئێڤین، ئازاد کرا.\nئەو چالاکە مەدەنییە کە تووشبووی شێرپەنجەیە، رۆژی دووشەممە ١٢ی خەزەڵوەر لەلایەن هێزە ئەمنیەتییەکانی شاری تارانەوە دەستبەسەر کرابوو.\nمریەم سادات یەحیەوی پێشتر و لە رێبەندانی ١٣٨٩ی هەتاوی بۆ ماوەی یەک ساڵ دەستبەسەر و لەدادگای بەراییدا سزای ٣ ساڵ زیندانی تەعزیری بۆ بڕابوویەوە و دواتر لە دادگای پێداچوونەوەدا بۆ یەک ساڵ زیندانی تەعزیری کەم کرایەوە و جێبەجێ کردنی بەهۆی ناجێگیر بوونی دۆخی تەندروستی و لە سەر داوای پزیشکی یاسایی راگیرا.\nئاژانسی هەواڵدەریی کوردپا ( ٢حاڵەت)\nماڵپەڕی "هێرانا" ( ٣ حاڵەت)


ئۆپەراسیۆنی توڕەیی فورات بەردەوامەو ئامارەکانی بڵاودەکاتەوە - پەرەگراف\nئۆپەراسیۆنی توڕەیی فورات بەردەوامەو ئامارەکانی بڵاودەکاتەوە\nکۆنگرە رۆژنامەوانییەکەی ئەمڕۆ\nئۆپەراسیۆنی توڕەیی فورات پێشڕەوییەکانی قۆناغی دووەمی ئاشکراکرد کە توانیویانە 2 هەزارو 480 کیلۆمەتر چوارگۆشە ئازادبکەنەوەو 620 چەکداری داعشیش کوژراون و هەزاران هاوڵاتیش ڕزگارکراون.\nئەمڕۆ لە کۆنگرەیەکی ڕۆژنامەنووسیدا، لە گوندی حاجی عەلی سەربە ڕەقە، جیهان شێخ ئەحمەد وتەبێژی ئۆپەراسیۆنی توڕەیی فوڕات، بەرەوپێشچوونەکان و ئامارەکانی قۆناغی دووەمی ئۆپەراسیۆنەکەی ئاشکراکرد. ئەوەش بەپێی ئاژانسی هاوار نیوز.\nبەپێی ئامارەکە لە دووەمین قۆناغی ژووری ئۆپەراسیۆنی توڕەیی فوراتدا کە بۆ ڕزگارکردنی رەقە و دەوروبەری دەستیپێکردووە، ناوچەیەکی 2 هەزارو 480 کیلۆمەتر چوارگۆشەیی کە 196 گوندو دەیان کێڵگە لەخۆ دەگرێت لە چەکدارانی داعش پاکراوەتەوەو ڕزگارکراون، هەروەها 620 چەکداری داعش کوژراون.\nلەبەشێکی دیکەی ئامارەکاندا هاتووە لە دەستپێکردنی ئۆپەراسیۆنەکەوە 250 گەنج کە خەڵکی رەقە و دەوروبەرین پەیوەندییان بە شەڕڤانانی ئۆپەراسیۆنەکەوە کردووە.\nئامارەکە شەهیدبوونی ٤٢ شەڕڤانی تێدایە، کە سێ شەڕڤانیان خۆبەخشبوون و بەڕەگەز بەریتانی و کەندەی و ئەمریکی بوون، هەروەها سێ شەڕڤانیش ئەندامی مەجلیسی لەشکری سریانی بوون، و شەهیدانی دیکەش لە نەتەوەکانی کورد و عەرەب بوون.\nهێزەکانی سوریای دیموکرات کە یەکینەکانی پاراستنی گەل پێکهێنەری سەرەکییەتی‌و نیوەی شەڕڤانانی هاوڵاتی بەڕەگەز عەرەبن، بە پشتیوانی ئاسمانی هێزەکانی هاوپەیمانان ئۆپەراسیۆنی کۆنترۆڵکردنەوەی رەقە بەڕێوەدەبەن‌و تا ئێستا ناوچەیەکی بەرفراوانیان ئازادکردوەتەوە.


پاک: ئەم وەلاتپەروەرێ کورد سمکۆیێ شکاک ببیر تینن - دارکا مازی\nپاک: ئەم وەلاتپەروەرێ کورد سمکۆیێ شکاک ببیر تینن\nپارتیا ئازادییا کوردستانێ د سالڤەگەرا شەھیدکرنا رێبەرێ کوردێ ل رۆژھلاتێ کوردستانێ، سمکۆیێ شکاک دە راگھاند، “ئەم د ٩٠ەمین سالڤەگەرا شەھیدکرنا وی دە، سەرۆکێ یەک ژ سەرھلدانێن ھەری مەزنێن رۆژھلاتێ کوردستانێ، وەلاتپەروەرێ کورد سمکۆ ئاخایێ شکاک و ھەموو شەھیدێن کوردستانێ ب گرامی ببیر تینن.”\nدەستەیا چاپەمەنی و راگەھاندنێ یا پاکێ ب بۆنەیا ٩٠مین سالڤەگەرا شەھیدکرنا رێبەر و سەرکردەیێ کوردێ ل رۆژھلاتێ کوردستانێ ژ ئالیێ حکوومەتا وێ دەمێ یا ئیرانێ ڤە داخویانیەک وەشاند.\nپاک دبێژە، “سمکۆیێ شکاک سەرۆکێ یەک ژ سەرھلدنێن ملەتێ کورد ل رۆژھلاتێ کوردستانێ بوو” و تەکەز دکە، سمکۆ ئاخایێ شکاک، “ژ بۆ بدەستخستنا مافێن نەتەوەیییێن مڵەتێ کورد د سالا ١٩٠٥ان ل ھمبەری دەولەتا ئیرانێ شەرەکی نەتەوی دەستپێ کر.”\nد بەشەکە دنا داخویانیا خوە دە، پاک دیار دکە، کو سمکۆ کو ل سەر داخوازا ئیرانێ بۆ دانووستاندنان چووبوو باژارێ شنۆیێ، لێ بەلێ ل وێ دەرێ “ب پلانا شاھێ وێ دەمێ یێ ئیرانێ، رزا شاھ ژ ئالیێ ھێزێن دەولەتا ئیرانێ ڤە ھات شەھیدکرن.”\nداخویانیا پاکێ وھایە:\nئەم وەلاتپەروەرێ کورد سمکۆیێ شکاک (سماییل ئاغایێ شکاک) ب گرامی ببیر تینن\nسمکۆیێ شکاک (سماییل ئاغایێ شکاک) سەرۆکێ یەک ژ سەرھلدانێن ملەتێ کورد ل رۆژھلاتێ کوردستانێ بوو.\nسماییل ئاغایێ شکاک کو وەکە سمکۆیێ شکاک ئان ژی سمکۆ ئاغا تێ ناسین، ٩٠ سال بەرێ ل باژارێ شنۆ یێ رۆژھلاتێ کوردستانێ ب بریارا شاھێ وێ دەمێ یێ ئیرانێ، رزا شاھ ژ ئالیێ ھێزێن دەولەتا ئیرانێ ڤە ھات شەھیدکرن.\nسماییل ئاغایێ شکاکی د سالا ١٨٨٧ێ ل ئورمییە یا رۆژھلاتێ کوردستانێ ژ دایک بوویە. کورێ محەمەد ئاغایێ سەرۆکێ ھۆزا شکاکە.\nسمکۆ ئاغایێ شکاک، ژ بۆ بدەستخستنا مافێن نەتەوەیی یێن مڵەتێ کورد د سالا ١٩٠٥ان ل ھمبەری دەولەتا ئیرانێ شەرەکی نەتەوی دەستپێ کر. سەرھلدانا سمکۆ ئاغا نێزی ٢٥ سالان دۆم کر و نێزی %٥٠ ژ ئاخا رۆژھلاتێ کوردستانێ ژ دەستێ دەستھلاتدارییا دەولەتا ئیرانێ دەرخست و خستە بن کۆنترۆلا خوە و رێڤەبەرییەک تایبەت ئاڤا کر.\nسمکۆیێ شکاک د ٢٥ سالێن سەرھلدانا خوە دە، راستی گەلەک سەرکەفتن و شکەستنان ھات. ھەری داوی پشتی کو حکوومەتا ئیرانێ کاریبوو سەریھلدانا وی بشکینە، سمکۆ ئاغا دەرباسی ئالییێ باشوورێ کوردستانێ بوو. پشتی دەمەکێ ل سەر بانگا دەولەتا ئیرانێ یا ژ بۆ موزاکەرە و دانووستاندنان، د ٢١ێ تیرمەھا ١٩٣٠ان دە سمکۆ ئاغا چوو باژارێ شنۆیێ و ل وێ دەرێ ب پلانا رزا شاھ ژ ئالییێ ھێزێن دەولەتا ئیرانێ ڤە ھات شەھیدکرن.\nئەم د ٩٠ەمین سالڤەگەرا شەھید کرنا وی دە، سەرۆکێ یەک ژ سەرھلدانێن ھەری مەزنێن رۆژھلاتێ کوردستانێ، وەلاتپەروەرێ کورد سمکۆ ئاغایێ شکاک و ھەموو شەھیدێن کوردستانێ ب گرامی ببیر تینن.


دە هۆنراوە لەسەر خێجۆنگ “سەمەرقەند” لە هەرێمەکانی خۆراوا » DidiMn\nسەرەتا / شیعر/کتێب / دە هۆنراوە لەسەر خێجۆنگ “سەمەرقەند” لە هەرێمەکانی خۆراوا\nدیدی من – یالۆ چۆکای\nلە ئینگلیزییەوە: ڕەها ئەبوبەکر\nیالۆ چۆکای، ڕامیار و هۆنەری چینی، لە ساڵی ١١٩٠ لە بنەماڵەیەکی بەناوبانگی خیتانی لەدایک بووە و لە ساڵی ١٢٤٤ مردووە. پاش هێرشی مەنگۆلەکان لەنێوان ساڵانی ١٢١١-١٢١٣ بۆ باکووری چین و بەدیلگیرانی، بەهۆی زیرەکی و توانای قسەکردنییەوە، هەر زوو جەنگیز خان سەرسام دەکات و دەبێت بە ڕاوێژکاری. لە کاتی هێرشی جەنگیز خان بۆ خۆراوا و خواریزم لە ساڵی ١٢١٩ کە چەند ساڵێک دەخایەنێ، هاودەمی دەبێ و لەو ماوەیەدا هۆنراوەگەلێک دەنووسێ، لەنێویشیاندا زنجیرەهۆنراوەی “دە هۆنراوە لەسەر خێجۆنگ (سەمەرقەند) لە هەرێمەکانی خۆراوا”، کە لە دە هۆنراوە پێک دێت و لە ساڵی ١٢٢٢ نووسراون. بەگشتی، هۆنراوەکان دەربڕینێکی تەواو خۆیی، سرووشتی و مرۆیین و تژین لە هەستکردن بە تەنیایی، دوورەوڵاتی، نامۆیی و جوایەزی ژینگە و کولتووری خێجۆنگ (سەمەرقەند) لە ژینگە و کولتووری زێدی خۆی. هەموو هۆنراوەکانی زنجیرەکە بە هەمان دێڕ دەست پێ دەکەن: ” بەتەنیایی لە خاکی خێجۆنگ”.\nبەتەنیایی لە خاکی خێجۆنگ،\nلەگەڵ میچە یەکلەدوایەکەکان و خانووە بێشوومارەکان.\nئەوان بادەی ترێی خۆیان درووست دەکەن و\nبە بادەمە پێگەیشتووەکاندا هەڵدەڵێن.\nتێر دەبن لە خواردنی زمانی مریشکەکان و\nئەسپە سەر قەبارە کاڵەکەکان لەنێوان خۆیاندا بەش دەکەن.\nئەگەر ژیان تەنیا دەربارەی تێرکردنی ورگ بێ،\nبۆچی بڕینی لمە خزۆکەکانم بە بەربەست دانا؟\nبەتەنیشت ڕووبارەکەوە پۆلێ کۆختە هەن.\nپەرداخەکانیان بەرز دەکەنەوە، بادەی بەتام دەنۆشن،\nتۆڕەکانیان فڕێ دەدەن، ماسی تازە دەگرن.\nئەگەر میوانێکم هەبێت، دەتوانین پێکەوە هۆنراوە بنووسین،\nخۆ ئەگەر کەس نەیەت، ئەوا بەتەنیا کتێبەکانم دەخوێنمەوە.\nبۆ هەبوونی خۆشییەکی ئاوا لە کەناری ئاسۆدا،\nلە تەواوی ژیانمدا، چی دیکە هەیە بەوە بەراورد بکرێ؟\nدوور و لە گۆشەیەکی دوورەدەستەوە.\nترێیەکان وەک شاقوتی ئەسپ گەورەن،\nبادەمەکان وەک کەرە دەدرەوشێنەوە.\nهیچ سەرانەیەک نییە بۆ درووستکردنی مەی،\nکرێیەک نادرێ لە هەنبەر کێڵانی زەویدا.\nبڕینی زیاتر لە ١٠،٠٠٠ لی بۆ خۆراوا،\nکێ دەڵێ ئەوە بیرۆکەیەکی چاک بوو؟\nدانیشتووانەکە ڕووبەڕووی کارەساتی یەکلەدوایەک دەبنەوە.\nتونێل هەڵدەکەنن تا خۆیان لە شەڕ بشارنەوە و\nتاوەری بەرز درووست دەکەن تا خۆیان لە لافاو بپارێزن.\nلە شەشەم مانگدا بەزۆری باران نابارێ و\nکتوپڕ لە کۆتاییی زستاندا هەورەگرمەکان دەبیسترێن.\nئەگەر بێتوو کەسێک بیر لە زین کوانەکانیش بکاتەوە،\nناتوانێ وا بکات پێنەکەنێ.\nدیوارە ڕووخاوەکان دەوری شارە کۆنەکەیان داوە.\nڕووەک و دارەکان بەردەوامن لە گەشەکردن،\nگژوگیا و دارەکان گیانێکیان نەبینیوە.\nلە کەناردەریای باشوور پیاوێکی تەنیا قولاپەکەی شۆڕ کردووەتەوە،\nلە کێڵگەکانی خۆراوا تاقە جووتیارێک بەتەنیا زەوییەکەی دەکێڵێ.\nئەگەر تەنیا لە ناخی دڵتەوە ڕەزامەند بی،\nلە هەر جێیەک بێ ئاسوودەیی دەدۆزییەوە.\nڕووبارەکان لەباتی خۆرەڵات بەرەو خۆراوا دەڕۆن.\nئاشە بایەکان هێز بۆ هاڕینی گەنم دابین دەکەن،\nچەکوچە هەڵواسراوەکان بۆ پێوانەکردنی برنجی تازە بەکاردێن.\nلە بەهاردا، گوڵەکان سیس دەبن و دەمرن،\nلە زستاندا، گژوگیا دووبارە دەڕوێتەوە.\nهەموو ئەمانە بە ئاسایی وەردەگرم و ڕۆژەکانم بەڕێ دەکەم،\nوە چی دی بیر لە گەڕانەوە بۆ نیشتیمان ناکەمەوە.\nشادی ڕاستەقینە شتێکە کە دەبێ تاک خۆی بیدۆزێتەوە.\nپیتەکانم لەسەر ئەم پارچە گوشە دەنووسم و\nقامیشەکان وەک فڵچە بەکاردێنم بۆ نووسینی وشە ئاشناکان.\nدەسکی چەترەکان دەکەم بە فلوت و\nلە دەرگای سەرا کۆنەکان عوود درووست دەکەم.\nلە بەرانبەر تەنگ و چەڵەمەدا، تاک دەبێ ئەوە بکا کە ناخی دەیخوازێ و\nپشت لە کەسێتیی ڕابردووی نەکات.\nهاتن بەرەو خۆراوا شتێک بوو کە بە ڕێکەوت ڕوویدا.\nئەوان هەموو بەهارێک مانگە زیادکراوە کۆنەکە فەرامۆش دەکەن.\nشوێن مانگەکان دەکەون بۆ دیاریکردنی ساڵی نوو.\nقامچی بەهێز لەو قامیشانە درووست دەکەن کە کلۆر نین،\nقورسە بە داوەوەکردنی دراوێک کە هیچ کونێکی نەبێ.\nهیچ پێوەرێکی دیاریکراو نییە بۆ لێکچوون و جیاوازییەکان،\nلە هەرچییەکدا کە دەیکەم، شتەکان وەک خۆی قەبووڵ دەکەم.\nلە ڕابردوودا نێوبانگیم بیستبوو.\nپەرستگاکان لە تەنیشت کێڵگەکانن.\nلە ناوەڕاستی بازاڕدا گۆڕستانیان هەیە.\nبرنج بە جین دەفرۆشرێ.\nگەنم بۆ پێوانەی زێر و زیو بەکاردێ.\nخەڵکی ناوچەکە بێزارن لەو ڕاستییەی کە لە ساتی گەیشتنی ئێمەوە،\nدەبێ بۆ خواردن داوا لە سەرکردەکەمان بکەن.\nڕزگاربووەکان دەتوانن خۆراکی پێویست بۆ خۆیان دابین دەکەن.\nپرتەقاڵی زەرد شەڵاڵ کراون لە هەنگویندا و سوور کراونەتەوە،\nوە کێکی سپیی بەستوو بە شەکرەوە.\nکاتێک وشکەساڵییە، ئاوی ڕووبار جێگەی باران دەگرێتەوە،\nکاتێک پۆشاکەکانیان تێک دەچێ ئەوا لۆکەی داری کاپوک بەکاردێنن.\nلەو کاتەوەی بۆ هێرشکردنە سەر خۆراوا هاتووینەتە ئێرە،\nچی دی بیر لە زێدەکەم ناکەمەوە.\nD. Sally K Church and Prof. Qiu Jiangning. Impressions of early 13th century Central Asia as seen through the Poetry of Yelü Chucai. 2017\n یەکەیەکی دوورپێوانی چینییە. پێشی دەگووترێ مایلی چینی.\n ڕووەکێکە، کاغەزی لێ ساز کراوە.\n لێرە مەبەستی لە جیاوازی ساڵنامەی بەکارهاتووی سەمەرقەند و چینە؛ لە سەمەرقەند ساڵنامەی ئیسلامی بەکار هاتووە، کە بە سادەیی ساڵێک دوازدە مانگە. ساڵنامەی چینیش هەر مانگییە، بەڵام ئەوان لە ساڵنامەکەیاندا مانگێکی زیادەیان هەیە.\n مەبەستی لێی جیاوازی دراوی سەمەرقەند و چینە؛ دراوی چینی ئەوکات، لە ناوەڕاستدا کونێکی هەبوو و بە داوەوە دەکران.\n یەکەیەکی پێوانەی بارستاییی کۆنی چینییە.


چالاکێکی مەزهەبی بانگهێشتی لقی یەکی دادگای ئینقلابی شاری سنە کرا\n14:38 - 2 رەشەمه 2718\nئاژانسی کوردپا: چالاکێکی مەزهەبی کورد خەڵکی شاری سنە، بانگهێشتی لقی یەکی دادگای ئینقلابی شاری سنە کرا.\nبەپێی ڕاپۆرتی گەیشتوو بە ئاژئانسی هەواڵدەریی کوردپا، دۆسیەی هاشم حوسێن‌پەناهی، چالاکی مەزهەبی کورد بە تۆمەتی \_"پڕوپاگەندە دژی نیزام و تێکدانی بیڕوڕای گشتیی\_" ڕەوانەی لقی یەکی دادگای ئینقلابی شاری سنە کرا و ناوبراو بۆ پێڕاگەیشتن بە دۆسیەکەی بانگهێشتی ئەو لقە کرا.\nئەو چالاکە مەزهەبییە بۆ کاتژمێر ١٠ی بەیانی ڕۆژی شەممە ١١ی ڕەشەممەی ئەمساڵ،بانگهێشتی ئەو دادگایە کراوە.\nپێشتر، هاشم حوسین‌پەناهی، بانگهێشتی لقی دووی لێپرسی دادسەرای گشتیی و ئینقلابی شاری سنە کرا و بە تۆمەتی \_"پڕوپاگەندە دژی نیزام و تێکدانی بیڕوڕای گشتیی\_" لێپرسینەوەی لەگەڵ کرا.\nڕۆژی سێشەممە ٢٧ی خەرمانانی ئەمساڵ، ئەم چالاکە مەزهەبییە کوردە بەپێی بانگهێشتنامەیەک، خۆی بە دادگای رۆحانییەتی شاری هەمەدان ناساند و تاوانەکەیان کە تۆمەتی \_"چالاکی دژی نیزام و تێکدانی بیروڕای گشتیی\_"، بووە، پێیان ڕاگەیاندوون.\nئەم چالاکە ملی مەزهەبییە، دوای بەشداری کردنی لە رێوڕەسمی سەرەخۆشیی ڕامین حوسێن پەناهی و پێشکەش کردنی چەند وتەیەک لەو مەراسمەدا، ئیدارەی گشتی ئیتڵاعاتی کوردستان، سکاڵایەکی لەسەر تۆمار کردووە و ڕایگەیاندووە کە هاشم حوسێن پەناهی بەم کارە، هەستاوە بە ئەنجام دانی چالاکی بە دژی نیزام و تێکدانی بیروڕای گشتی.\nدوای ئاشکراکردنی ئەم تۆمەتە بۆ ئەم چالاکە کوردە، ناوبراو بە بارمتەی ٣٠٠ میلیۆن ڕیاڵی و ناساندنی کەفیلێک ئازاد کراوە.\nمەکتەب قورعانی کوردستان، جووڵانەوەیەکی ئاینییە لە ناوچە کوردنشینە سوننەکان، کە پێکهاتووە لە قوتابیان و شوێنکەوتووانی ئەحمەد موفتی زادە و لە بوارەکانی کۆمەڵایەتی، فەرهەنگی، سیاسی و ئابووریدا چالاکییان هەیە.


گەشتی دوهەمم بۆ ژاپۆن –\nسەرەكیئیعجازی زانستی پزیشکی و زیندەوەرزانی کۆرپەلەزانی فیزیا و گه‌ردوونی كیمیا و ماددەكان زەویناسی و دەریاکان کشتوکاڵ جوگرافی ئه‌ندازه ژمارەییزانستە مرۆییەكان تەشریعی غەیبی و مێژوویی زانا مسوڵمانەکان ڕەوانبێژی و زمانەوانی دەروونناسی و پەروەردەیی کۆمەڵناسی شوێنەوار و شارستانیبابەتی ئیمانی موسڵمانبوونڕێبەری نووسەرانهەمەجۆر چالاکییەکان\n»بێباوەڕان لە ڕووی سۆزدارییەوە دەشڵەژێن کاتێك دەوێرن داوا بكه‌ن و بڵێن: خودا کاری خراپ لە دژمان ئەنجام بدات\n»ئەو داهێنانانەی كە لەلایەن موسڵمانانەوە كراون\n»قورئان باس لە کۆتای گەردوون دەکات !\nگەشتی دوهەمم بۆ ژاپۆن\nPosted date: شوبات 10, 2013 In: بابەتەكانمان, هەمەجۆر\n1490 جار ئه‌م بابه‌ته خوێندراوه‌ته‌وه\nلە زستانی 2006دا بۆم دوهەم جار سەردانی وڵاتی چاپۆن م كرد وەك نوێنەری وەزارەتی ژینگەی عیراق بۆ خولی [ بەرێوەبردن و پاراستنی شوینەكانی میراتی جیهانی ]لە شاری هیرۆشیما , ئەو شارە بەناوبانگەی كە دوچاری بۆردومانی بۆمبی هایدرۆجینی بوو .\nئەو كارەساتە كە 6 / 8 ە , بە باشم زانی هەندێ لە مێژو باس بكەم كە پەیوەستە بەو كارەساتەوە .\nهیرۆشیما واتا شاری ( نوێژخوێنان ) ,لە ساڵی 1594دا دروست كرا و پیش 140 ساڵێك دەستكرا بە ئاوەدانكردنەوەی , دانیشتوانی سەرو ملیۆنن ( 2003 )\nهیرۆشیما گرنگترین شارێ ئابوری و پیشەسازی ژاپۆنە ( لە بەر ئەم هۆیە لێدرا ).\nوڵاتی ژاپۆن وەك هەر هێز و دەسەڵاتێكی مێژو …پەلاماری دراوسێكانی خۆی دا ..\nلە 1894 دا چوو بە گژ ( چین ) دا و سەركەوت بە سەریدا .\nلە 1904 دا هێرشێكی سەركەوتووی بردە سەر ( روسیا ) .\nلە 1931 دا لەشكرەكانی ژاپۆن زاڵبوون بەسەر باكوری ( چین ) دا ..\nلە جەنگی جیهانی دوهەمدا ژاپۆن دژ وەستا بەرامبەر بە هاوپەیمانەكان كە نەیاندەهیشت گەشەبكا و گەمارۆی سوپاكانیان دا لە ئەوروپا .\nژاپۆن هەڵسا بە كارێك كە بووە هۆی خاڵێكی وەرچەرخاندنی مێژوو ئەو كارەش ئەوە بوو كە هێرشی بردە سەر بەندەری ( بیل هاربەری ) ئەمەریكی لە هاوای لە 7 /12/1941 كە ئەمەریكای ناچار كرد داخڵی جەنگ بێت .\nلەم هێرشەدا ژاپۆن بە 353فڕۆكەی جەنگی هێرشەكەی كرد كە 19 پاپۆڕی جەنگی جۆراوجۆری ئەمەریكی تێكشكاند لەگەڵ سوتاندنی 188 فڕۆكە و كوشتنی 2403 سەرباز و 68 مەدەنی .\nژاپۆنییكان لایان وابوو كە سۆڤیێتەكان پشتیان دەگرن گەر ئەمەریكا هێرشیا بۆ بەرێ..\nبەڵام وا نەبوو ..\nپاشان ئەمەریكا هەڵسا بە لێدانی گشت شارە ژاپۆنییەكان .\nژاپۆنییەكان لە ئاداری 1945 دا هیرۆشیمایان چۆڵ كرد و دەیانزانی كە ئەمەریكا نییەتی زۆر خراپە لە گەڵ هیرۆشیما بە تایبەت .\nشایانی باسە كە هەزاران سەرباز و ئەفسەری هاوپەیمانان كەوتبونە ژیر دەستی ژاپۆن و دابەش كرابون بە سەر سەدان سەربازگەی نهێنی و ئاشكرا لە دەرەوە و ناوەوەی ژاپۆن تەنانەت سەر لەشكری سوپاكانی ئەمەریكا ( جەنەراڵ وین رایت ) كە لە فلپین دەستگیركرا بو .\nسێ هەفتە پێش لێدانی هیرۆشیما , ئەمەریكا بۆمبێكی هایدرۆجینی بە سەركەوتوی تاقیكردەوە لە نیو مەكسیكۆ , وە لە 6 ی ئاب 1945 و لە دوری 2740 كیلۆمەترەوە فڕۆكەیەكی جەنگی ئەمەریكی (إینولا غای ) كە فڕۆكەوانەكەی (كولونیل بول تیبیتس ) و بارەكەی بۆمبێكی یۆرانیۆم بوو كە ( 4.5 ) تۆن كیشی بوو و ناونرابوو :\n( كوڕە بچوكەكە ) [ لیتڵ بۆی ].\nلە بەرزایی ( 9.6 ) كیلۆمەترەوە بەسەر هیرۆشیمادا ئەو بۆمبە فڕێ درا و ولە بەرزایی 600 مەتر لە خاكی شارەكە تەقییەوە ( بەسەر ژوری پیشەسازی و بازرگانی شارەكە ) كە ئیستا لە لیستی یۆنسكۆ تۆمار كراوە لە ژیر میراتی جیهانی دا و بە ناوبانگە بە گومەزی بۆمبەكە ( Bomb Dome) و دەوروبەری پارێزراوە تا ئیستا و ژەندین مۆزەخانە و مەنیومێنتی تیا كراوە .\nئەو تەقینەوەیەش لە 600 مەتر بەرزایی لە بەر ئەوە بووە كە زۆرترین زیان ببەخشێت\nفشاری بۆمبەكە لە سەر یەك مەتر دووجا مەزەنە كرا بە 35 تون !!\nگەرمییەكەشی بە 3 هەزار پلەی سەدی و خێراییەكەی بە 400 مەتر لە چركەیەكدا .\nهیچ بینایەك لە تیرەی یەك كیلۆمەتر بە پێوە نەما .\nتەنها بینا كە نەڕوخا بینا بلدیە بوو كە دوو كیلۆمەتر و نیو دوور بوو لە چەقی تەقینەوەكە كە دوای دوو ڕۆژ توانیان تەرمی نەناسراوی تیا بنێژن لە بەر گەرمی دیوارەكانی .\nپسپۆرانی مۆزەخانە گشتییەكە ڕوونیان كردەوە بۆم كە سەرو 130 هەزار كەس قوربانی بووە ( لە سەرچاوەی دیكە : 80 هەزار كوژراو و 90 هەزار بریندار ) .\nدانیشتوانی هیرۆشیما لەو ڕۆژەدا دەوەروبەری 350 هەزار كەس بووە , بەڵام ژمارەیەكی زۆریان ( 30% ) دیلە كۆرییەكان بوون .!!\nلە مۆزەخانەكە دا بە شێوەی ماكێت شارەكە دروست كراوە پیش لێدانەكەی و پاش لێدانەكەی و زۆر لەم زانیارییانە لە وێوە وەرم گرتوە .\nیەكێك لەو ماكێتانە بینای شارەوانییكە بوو كە پاش 14 ڕۆژ واتا لە 20 ی ئاب دا ئەنجومەن كۆبوەوە ( بێ گومان ئەوانەی لە دەرەوەی شار بوون ) , چونكە ئەوانەی ناو شار لە گەڵ هەمو پزیشك و كارمەندانی تەندروستی و موچەخۆران كوژران .\nسەرۆكی شارەوانی و ئەنجومەنەكەی لە نهۆمی دوهەم كۆبونەوە لە هۆلێكدا كە كورسی تیا نە بو و بڕیاری ئاوەدانكردنەوەی هیرۆشیمایان دا و لە ماوەی كەمتر لە 18 مانگ هیرۆشیمایان وەك خۆی لێكردەوە .\nشایانی وتنە كە هەر كەسێك هاتە شارەكەوە پاش لێدانەكە بۆ هەرچ مەبەستێك , پێش كۆتایی ساڵكە گیانی لەدەست دا بە هۆی كاریگەری تیشكی بۆمبەكە .\nلە 5 ی ئاب 1946 هیرۆشیما ئاهەنگێكی ساز كرد لە ژێر دروشمی :\n[ ئاشتی جیهان لە هیرۆشیماوە دەست پێ دەكات ]\nلەو دیمەنانەی كە سەرنجی ڕاكێشام :\n* هیممەتی میللەتی ژاپۆن بۆ ئاوەدانكردنەوە و درخت چاندن لەگەڵ ئەوەی كە پێیان دەوترا درخت لەوانەیە ئیتر نەڕوێت .\n* مۆنیومەنتێك بۆ ( ساداكا ) كە كیژێكی قوتابی بوو بە شێرپەنجەی تیشكاوەری گیانی لەدەست دا , ئەو گوڵانەی كە دەخرێتە سەر مونیومێنتەكەی ( كە لە كاغەز دروستكراون ) ریسایكڵ دەكرێن و دەكرێن بە تیانوس ( دەفتەر ) و دەنێررێت بە خۆرایی بۆ دۆستانی ژینگە .\n* تۆماركردنی فیلمی ڤیدیۆ لەگەڵ ئەو پیرانەی كە دوا شاهید بوون ( تاكە تاكە ماون لە ژیانا ) كە ئەمە دۆكیومەنتێكی زۆر گرنگە .


بەشداریی هەیئەتی کۆمەڵە لە کۆنگرەی لەیبەرپارتی لە نۆڕوێژ\nلە سەر بانگهێشتی فەرمی حیزبی کرێکارانی نۆروێژ 'لەیبەرپارتی'(حیزبی خوشک)، رۆژانی پێنجشه‌مه، هەینی و شەممە ٢١،٢٠ و ٢٢ی ئاپریلی ٢٠١٧ هەیئەتێکی کۆمەڵەی شۆڕشگێَڕ بەشداری ئەم کۆنگرەیە بوون.\nلە دوو ڕۆژی هەوەڵی کۆنگرەدا بۆ میوانانی نێودەوڵەتی پرۆگڕامی تایبەت لە سەر بابەتگەلی جۆراوجۆر تەرخان کرابوو کە باسی ڕۆژهەڵاتی ناوەڕاست یەکێک لە لێدوانەکان بوو، هەروەها بابەتی بەهێزکردنی سۆسیالدیموکڕات و رەخنە لە لیبەڕالەکانی کە وا لە دەسەڵاتدا بوون و چەند تەوەری دیکە لە پانێلی جیاوازدا هاتنە بەر باس و گفتوگۆکردن وەک: "سیاسەتی نێونەتەوەیی نوێی حزب لە گۆڕانکارییەکانی ئێستای ناوچەکاندا" لە لایەن خانمی ئانیک هەودفێد بەرپرسی کۆمیتەی دەرەوەی وڵات و بەرگری لە پاڕڵمان، "شارستانەکان و کاریگەرییان لە سەر پێشکەوتن" لە لایەن بەڕێز ڕایمون یوهانسن سەرۆکی شارەوانی ئۆسڵۆ، "گۆڕانکارییەکانی جیهانی" لە لایەن بەڕێز ئێسپن باڕت ئەیدە وەزیری پێشوری کاروباری دەرەوەی وڵاتی نۆڕوێژ و جێگری سەرۆکی نەتەوە یەکگرتۆکان، پاش بابەتەکان گەشتێک لە ناو ناوەندی ئاشتی نۆبێل بۆ میوانان داڕێژرابوو کە بەشدرابوانی نێودەوڵەتی لەم گەشتەدا چاویان بە ناوەندی ناوبراو کەوت.\nبۆ کۆنگرە جیا لە باسی نێونەتەوەیی زۆر بابەتی دیکەی وەک بێکاری، ئابوری و کۆچ و هتد... تەرخان کرابوون کە گرنگرینیان هەڵبژاردنی لیدەری حزب بوو کە بەڕیز یۆناس گێر وک لیدەری حزب دەنگی متمانەی بەشداربوانی هێناوە.\nلە کۆتایی ڕۆژی یەکەمدا ئێوارەخوانێک بە خوانەخۆیی لەیبەرپاڕتی نۆڕویژ بۆ میوانانی نێونەتەوەیی ڕێکخرابوو کە میوانان لێدوانیان لە گەڵ یەکتر ئەنجامدا.\nلە میانە و لە پەراوێزی کۆنگرەدا هاوڕێیانی کۆمەڵە چەندین دیدار و چاوپێکەتنیان لە گەڵ بەرپرسانی حیزبی و میوانانی نێودەوڵەتی ئەنجامدا و باسی سیاسەتەکانی کۆمەڵە و دۆخی کورد لە کوردستانی ڕۆژهەڵاتیان بۆ باس کردن.\nلە لایەن هەیئەتی کۆمەڵەوە پەیامی پیرۆزبایی بە بۆنەی سەرکەوتنی کۆنگرە و هەڵبژاردنی لەیدەر، پێشکەش بە سکرتێری نێودەوڵەتی حزب کرا.\nهەیئەتی کۆمەڵە لەم کۆنگرە بریتی بوون لە هاوڕێیان، مەنسور سۆفی هاوکاری کۆمیتەی پێوەندییە نێونەتەوەییەکان، که‌ژال دره‌خشانی ئه‌ندامی کۆمه‌له و مه‌ریه‌م مه‌هده‌وی ئه‌ندامی کومیته‌ی ژنانی رۆژهه‌ڵات .\nئه‌م بابه‌ته 1674 جار خوێنراوه‌ته‌وه


رواڵەتەكانی توندوتیژی دەركەوتەوە 19 میدیاكار توندوتیژی و رێگریان بەرامبەر كراوە\nرواڵەتەكانی توندوتیژی دەركەوتەوە\n19 میدیاكار توندوتیژی و رێگریان بەرامبەر كراوە\nسلێمانی، 27ی ئیلولی 2016: سەنتەری میترۆ رواڵەتەكانی توندوتیژی بەرامبەر بە پەیامنێر و وێنەگرانی كەناڵەكانی راگەیاندن شەرمەزار دەكات و داواش لە هێزە ئەمنییەكان دەكات نەبنە بەشێك لە ململانێ سیاسی و رێز لەكاری رۆژنامەنوسان بگرێت.\nلە ناوەندی شاری سلێمانی و شارۆچگەكانی تری سە بە پرێزگای سلێمانی چەند چالاكییەی جەماوەری و مەدەنی گەورە بەڕێوەچوو، خۆپیشاندەران بە شێوازێكی ئاشتیخوازانەو شارستانینە داخوازییەكانی خۆیان خستە روو.\nزۆر كەم و بچوك بوون ئەو هەوڵانەی ویستیان رێڕەوی مەدنی و ئاشتیخوازانەی ئەو چالاكیانە بەرەو توندوتیژی بگۆڕن.\nئێمە لە سەنتەری میترۆ بەڕێوەچوونی چالاكییە جەماەرییەكانی ناوەندی شارو شارۆچكەكانی پارێزگای سلێمانی بە شێوەیەكی هیمنانەو مەدەنی و شارستانیانە، وەك ئەزمونێكی سەركەوتوی خەباتی مەدەنی تەماشا دەكەین.\nبەڵام بە داخەوە لە هەموو چالاكییەكی مەدەنی خەڵك، رۆژنامەنوسان و كەرەەسەكانی كاری میدیاكاران دەكرێنە ئامانج و هێزە ئەمنییەكان لە بری پاراستنی رۆژنامەنوسان، بەربەست دەخاتە بەردەم روماڵكردنی هەواڵی خۆپیشاندەران.\nبە پێی زانیاریەكانی سەنتەری میترۆ، لە شارەكانی هەولێرو سلێمانی و رانیە هێرش و رێگری و دەستگرتن بەسەر كامێرا و ئامێری پەخشی راستەوخۆی كەناڵەكانی رووداو، ئین ئارتی، رۆژنامەی ئاوێنە، كەناڵی سیپێدەو وار TV و كەی ئین ئین ، ڕێگا ، پەیام ، REGAرۆژ نیوزی گرتوە.\nسەنتەری میترۆ وێڕای ئیدانەكردنی پەلاماردانی هێزە ئەمنێكانی هەرێمی كوردستان بۆ سەر تیمی كەناڵەكانی راگەیاندن داواش لە دەزگاكانی جێبەجێكار سنوری ئەركەكانیان نەبەزێنن نەبنە بەشێك لە ململانێ سیاسی و لە چوارچێوەی ئەركەكانیان رێز لە یاسای كاری رۆژنامەنوسی بگرن.\nئەو كەیسانەی تا كاتژمێر 3:30ی ئێوارەی ئەمڕیۆ سێ شممە لە سەنتەری میترۆ تۆماركراوان :\n• لەكاتی ڕووماڵی ڕووداوەكانی ڕۆژ لە هەولێر هێرش كرایە سەر دوو تیمی ئێن ئاڕ تی هێرش قادر و محمد ئیدریس. كەناڵی NRT رایگەیاند پەیامنێرێكی ئێن ئاڕ تی بریندار كراوە و ددانی شكاوە، یەكێكی تریش لە پەیامنێرەكان دەستگیركرا و دواتر ئازادكرا.\nلە هێرشەكەدا كەلوپەلی رۆژنامەوانی ئەو دوو تیمەی ئێن ئاڕ تی بردراون. لەلایەكی ترەوە ئاسایشی كۆیە پەیامنێری ئێن ئاڕ تی لەو شارە دەستگیكردووە لەكاتێكدا سەرقاڵی ڕووماڵی خۆپیشاندانەكانی ئەو شارە بوو.هەروەها لە شاری سلێمانیشی رێگری لە تیمێكی تریان كراوە.\n• كەناڵی رووداو پەیوەندییان بە سەنتەری میترۆوە كرد رایانگەیاند لەلایەن هێزێكی ئەمنی لە رانیە هێرشكراوەتە سەر تیمی تۆڕی میدیایی رووداو، پەیامنێر و كامێرامانەیان دەستگیركران.\nرووداو لە پێگەی خۆی بڵاویان كردەوە كە پێش ئەوەی دەستگیر بكرێن،\nسەنگەر عەبدولرەحمان، پەیامنێری رووداو پێی ووتون لەلایەن هێزێكی ئەمنییەوە جگە لە رێگریكردن لە رووماڵكردنی خۆپیشاندانەكان، هێرشكرایە سەر كامێرامانەكەمان و ئازاریان پێگەیاند كامێرایان لە ئەحمەد عومەر كامێرامانی رووداو سەند و دواتر لێیانداو ئازاریان پێگەیاند".\n• بنار هیدایەت پەیامنێری سایتی ئاوێنە بە میترۆی راگەیاند لە كاتی روماڵكردنی خۆپیشاندانەكەی شاری سلێمانی لە لایەن هێزەكانی ئاسایشی ناوخۆ هێرش كراوەتە سەر ووتی" كامێرا و باج و سەرجەم كەلوپەلەكانییان لێ سەندم".\n• ئاراس رەسول پەیامنێری كەناڵی پەیام سەر بە كۆمەڵی ئیسلامی كوردستان بە میترۆی ووت" رێگەیان لێگرتین پەخشی راستەوخۆ بكەین"\n• سەنتەری میترۆ لە شاری كەلار ئاگاداركراوە كە بە هۆی پۆستەكانی لە فیس بووك هەرەشە لە رۆژنامەنوس دلشاد ئەنور دەكرێت. هەرەشەكان لەچەند سەرچاوەیەكەوە پشت راستكراونەتەوە.\n• لەمیا رەسول پەیامنێری وار TV بە میترۆ راگەیاند لەكاتی هەوڵدان بۆ وەرگرتنی لێدوان لە پەرلەمنتارێكی كوردستان، تەشهیری پێكراو . لەمیا بە میترۆی وت" لەبری قسەكردن بۆ من بە خۆپیشاندەرانی وت ئەم كەناڵ قوتی ئێوە دەخوات"\n• بڕوا عەلی پەیامنێری كەناڵی سپێدە بە میترۆی راگەیاند بەرپرسێكی ئەمنی دیار كامێراكەیان لێ سەندوە و پەلامار دراوە وتی"\nبەڕێوەبەرێك پەلاماری دام و كامێراكەی لێ سەندنم و شكاندی"\n• لە شاری رانیە رێگری لە تیمی كەناڵی رێگا هێمن عەلی و ئەكرم رەسول كرا و لە لایەن بەرێوەبەرێتی پۆلیسی ئەو شارە بۆ ماوەیەك دەستگیراوە بەسەر كامێراكەیان.\n• پەیامنێری رۆژ نیوز لە شاری رانیە بە میترۆی ووت" كامێراكەیان لێسەندین پاش دوو كاتژمێر رادەستیان كردینەوە"\n• لە شاری رانیە رێگری لە تیمی كەناڵی كەی ئین ئین سامان عومەر، ئاكام صدیق كراوە . سامان بە میترۆی وت" بەرپرسێكی ئەمنی داوای كامێركەی لێكردین پاشا دوو كاتژمێر كامێراكەیان بۆ گەراندینەوە"


هەڵاتن و خۆخەڵەتاندن - قەڵەم\nهەڵاتن و خۆخەڵەتاندن\nتاریخ ایجاد در شنبه, 12 آبان 1397 22:36\nلە دەورانێکدا کە دونیا پڕی زانست و زانیاری بووە و زۆربەی مرۆڤەکان، لانیکەم لەو وڵاتانەی وا ئارامی حاکمە، دەستیان بە شێوەیەک لە شێوەکان بەم زانیارانە رادەگا، هەڵبژاردنی شێوازی ژیان زۆر ئاسان نایەتە بەرچاو.\nبیر لە مرۆڤێک بکەوە کە لەبەر کامپیوترەکەیدا دانیشتووە و لە ماوەیەکی کورتدا دەتوانێ بەسەر جۆرەها زانیاری دا بکەوێ. داخۆ مرۆڤێکی وەها چۆن دەتوانێ شوێنی خۆی پێناسە بکا؟ داخۆ چلۆن دەتوانێ بەسەر رۆحی نائارامیدا زاڵ بێت و بتوانێ دیسان وەک جاران خۆی بداتەوە دەست ئەوەی کە هەبووە؟\nبێگومان دڵەڕاوکێکانی مرۆڤی ئەم سەردەمە زیاتر و زیاتر بووە. جۆرێک لە لەرزۆکی و جێگۆڕکێ سەرتاپای هەموو ژیانی داگرتووە. لەوەها دۆخێکدا زۆر کەس بۆ ئەوەی ئەو هێمنیەی هەیانە بیپارێزن، بڕیاردەدەن خۆیان بدەنەوە دەست ئەوەی کە هەبوون و واز لەو هەموو دڵەڕاوکێیە بێنن. لەم گەڕانەوەیەدا ئەوان بگرە لە جاران زیاتر پاڵ بە رابردووەوە دەدەن. ئەمەیش تەنیا لە ترسی داهاتوو. داهاتوویەک کە واپێدەچێ تەنیا ناسەقامگیری تیایە و بەس.\nبەڵام داخۆ ئەمە رێگا چارەیە؟ بێگومان نا. ئەمە تەنیا خۆدزینەوەیە. ژیانی ئەوڕۆ دەستمان لێبەرنادا، تەنانەت ئەگەر لە دەستیشی رابکەین. ئەو، هەر بەرۆکمان پێدەگرێتەوە.\n٤ نوڤێمبەری ٢٠١٨


پیاوە ئایینەییە ئێزدیەکە-بکوژەکە\nبریكاری میری ئێزدیان بۆ کاروباری کۆمەڵایەتی ناسنامەی بکوژی پیاوە ئایینیەکەی ئێزدییەکانی لە قەزای شێخان ئاشکراکرد کە شەوی رابردوو لە سەر گردی پیرۆز لە شێخان کوژرابوو.\nجەھوەر عەلی بەگ، بریكاری میری ئێزدییان بۆ کاروباری کومەڵایەتی لە لاپەرەی تایبه‌تیی خۆی لە تۆری کومەڵایەتیی فەیسبوک ناسنامەی بکوژی پیاوە ئایینیەکەی ئێزدییەکان ئاشکراکردووە و راگەیاندوە:" بکوژی کۆچەک میران برهان حەمۆ کۆچەک شەمۆ، كه‌سێكه بەناوی (سەعید چیچو بەرەکات )".\nوتیشی كه بكوژه‌كه "دانیشتوی گوندی کەندال-ه و له‌لایه‌ن هێزه‌كانی پۆلیس و ئاسایشه‌وه دەستگیرکراوه و ئێستا لەژێر لێکۆڵینەوەدایە"، ناوبراو سوپاسی ئاسایش و پۆلیس و ھەمۆ دەزگاکانی ئەمنی قەزای شێخانی كردوه کە به‌ماوه‌ی کەمتر لە 24 کاتژمێر توانیان ئەو بكوژه دەستگیر بکەن.\nئه‌وه‌ش له‌كاتێكدایه كه پێشتر خدرو دیرۆ خانەسۆری، رۆژنامەنووس و چالاکوانی ئێزدی بە وێستگەنیوزی راگەیاند، " شەوی رابردوو (کۆچک میران برھان حەمۆ کۆچک شەمۆ) خزمەتکاری پەرستگای لالش و مەزارگەی ئێزدیەکان لە سنوری قەزای شێخان لەلایەن کەسانی نەناسراوەوە کوژرا".\nوتیشی،" ئەو پیاوە ئایینیەی ئێزدیەکان ھیچ کێشەیەکی لەگەڵ کەسدا نەبووە، کۆچک کەسێکی ئایینی ئێزدیەکان بووە".\nئەو چالاکوانە ئاماژە بەوەشکرد،" ئەو پیاوە ئایینیە لە نێوان گوندی مەھەت و قەزای شێخان لە سەر گردی پیرۆز (مبارەک) کە ناوچەیەکی ئێزدییەکانە تەرمەکەی دوزراوەتەوە".


کامیار سابیر : شەڕی سوننە و شیعە : سەربڕینی مرۆڤ لەشامدا . – WTARIKURD\nکامیار سابیر : شەڕی سوننە و شیعە : سەربڕینی مرۆڤ لەشامدا .\nناشیرینبوونی وشەی شۆڕش لەو قەتڵوعامە تایەفییەی وڵاتی سوریەدا روودەدات، هەموو سیماکانی راپەڕین و بەرەنگاربوونەوەی دیکتاتۆرییەتی رژێمەکەی ئەسەدی ، تەواو بەلاڕێدابرد . میدیای کوردیی ( بەتایبەتیی ئەهلیی و ئۆپۆزیسیۆن ) بەخوێنێکی زۆر ساردەوە ، بەردەوام باسی شۆڕشی گەلانی سوریە دەکەن ! بێئەوەی لایەنە نێگەتیڤەکانی ئەم مۆتیڤە سیاسیی و ئایدیۆلۆژیی و هەرزەکارانەیە لەبەرچاو بگرن. لەم نێوەندەشدا ، دەیان گەنجی کوردی بێ دەرەتانیان بۆ سوریە ، بەرەو جیهاد و شەڕی دیکتاتۆریی رەتاندووە، تەنانەت هەندێکیان کەوتوونەتە بەرامبەر کوردەکانی سوریەوە و شەڕی براکوژییان پێدەکرێت . لەلایەن کوردەکانی سوریەوە، لێیان کوژراوە و بەدیلیش گیراون .\nشۆڕش بە مانا کلاسییکە لاتینییەکەی و بە میتۆدی فیکریی و ئایدیۆلۆژیی چەپ و کۆمۆنیستەکانیش بێت، پێویستە ئاڵوگۆڕێكی ریشەیی بێت لە سیستەمی کۆمەڵایەتیی و ئابووریی و کولتووریی و دامودەسگا سۆسیۆسیاسییەکاندا . ئایا بەڕاستیی ئەم گرووپە چەکدارە فەندەمێنتالیست و رادیکاڵە ئیسلامییانەی وڵاتی شام ، کام جۆرە شۆڕشە دەکەن ؟ .\nرژێمی بەعسی سوریە ، بەهەموو دڕندایەتییەکییەوە ، بەو مێژووە رەشەی لەماوەی پتر لە چل ساڵی رابردوودا ، بە تۆبزیی و داپلۆسینی هەموو دەنگێکی جیاواز درێژەی هەیە، تا هەنووکە ، وەحشیەتیان بەو ڕادەیە نەگەیشتووە ، لە بەرچاوی کامێرا ، لەبەرچاوی خەڵکی مەدەنیی و بە شانازییەوە ، مرۆڤ وەک کارە کۆرپە و مەڕوماڵات ، بەوپەڕی بێمۆڕاڵییەوە سەرببڕن . راستە بە تانک و تۆپ و تەیارە ، گەڕەکە مەدەنییەکان بەر دەستڕێژی گوللە تۆپ و تەیارە دەدەن و هەزارانیان کوشت و هەزارانیان کەمئەندام کرد ، بەلام خەڵکیان بەدیلیی ، لای کەم لەبەرچاوی خەڵک و بە کامێرا خۆیان گرتبێتیان و بەشانازییەوە بڵاوی بکەنەوە ، سەرنەبڕیوە ! .\nبەعسی عێراق و ناسیۆنالیزمی عەرەبیی و عێراقیی …….. وێڕای ئەوەی چەکی کیماییان دژ بە شار و گوندەکانی کوردستان بەکارهێنا . کەمپەینی ئەنفالیان بەو قەبارە گەورەیە دژ بە ژن و منداڵ و پیر و خەڵکی مەدەنیی کورد ، ئەنجامدا . تەقەمەنییان لە دیل و زیندانیی دەبەست و دەیان تەقاندەوە ، نەیارە سیاسییەکانیان لە ناو تێزابدا دەکوڵاند و دیلەکانیان بە زیندوویی لە باڵاخانەی بڵندەوە هەڵدەدایە خوارەوە. وێڕای هەزاران دڕاندایەتیی تری بەعسییەکان، کەچیی لەهەموو دیرۆکی بەعسدا، نەبیسترا و نەبینرا و دۆکیومێنتێک دزەی نەکرد، کە عێراقییەکی عەرەب یان کوردێکیان سەربڕیبێت ( بە ڤیدیۆش ریکۆردیان کردبێت) . ئەمە رەنگە پێوەندیی بە میتۆدی ئایدیۆلۆژیا جیاوازەکانەوە هەبێت ، بەڵام جەبەروت و دڕاندایەتیی بەعس بەراورد بکەیت بە دڕاندایەتیی ئەم ئیسلامییە سەلەفیی و ئیخوانیی و جیهادیی و رادیکاڵ و فەندەمێنتالیستانە ( لە ڕووی ئایدیۆلۆژییەوە ) مرۆڤ تووشی شۆک دەبێت ، کە کێرڤی بەربەریەتیی ئەمجۆرە دیندارانە ، چەندین قات بەسەر بەعسییەکاندا دەشکێتەوە .\nلێرەدا رەنگە هەندێ لە ئیسلامییە میانڕەوەکان، بیانووی ئایدیۆلۆژیی بهێننەوە و بڵێن ئەوانە لە ئیسلام بەریئن و لە دوور و نزیکەوە پێوەندییان بە ئیسلامەوە نییە . پارادۆکسە دینیی و سیاسیی و ئایدیۆلۆژییەکە لێرەدا زیاتر زەقتر دەبێتەوە، چونکە ئەم ئیسلامییە سەلەفیی و جیهادیی و ئەلقاعیدەیی و فەندەمێنتالیستانەش، دەیان دەقی قورئانیی و دەیان حەدیسی سەحیح بۆ شەرعییەتدان بەمجۆرە جیهاد و خەباتەیان دەهێننەوە .\nئەم دۆخەی شام ، لە شۆڕش و بەهاری عەرەبیی و راپەڕینی خەڵک تەواو دەرچووە . مەیدانێکە، زۆرانبازیی هەموو هێزە باڵادەستە جیهانییەکانی تێدا دەکرێت . بووە بە شوێنی تاقیکردنەوەی هەموو پلانە موخابەراتیی و دامودەسگا جاسووسییەکانی دنیا و قوربانیانی سەرەکییش، خەڵکی رەشوڕووتی شامن . خەڵکی شام ، باجی شەڕی ١٤٠٠ ساڵەی لەمەوبەری عەلیی کوڕی ئەبی تاڵیب و باوکی عائیشە ( ئەبوبەکر ) دەدەنەوە .\nئێران و عێراق و هەموو هێزە شیعییەکانی دنیا، لایەنگریی لە ئەسەد دەکەن، وێڕای بەرژەوەندییەکانی رووسیاو چایینە( چین ) ، کە رێگە نادەن ئەمێریکا و ئەوروپا ، تەراتێن بەناوی دێمۆکراسیی و مافی مرۆڤەوە بکەن . لەبەرامبەریشدا ، تورکیە و وڵاتانی نەوتیی خەلیج و زۆربەی جیهانی سوننیی ، لەگەڵ کەمێک هاوسۆزیی حکومەتەکانی خۆرئاوا، لایەنگریی لە گرووپە چەکدارییە جۆراوجۆرەکان دەکەن و هەندێکیان بەئاشکرا و هەندێکیشێان لەژێر لێوەوە داوای رۆیشتنی ئەسەد دەکەن .\nزۆربەی ئەگەرەکان ، بەو ئاراستەیەدا دەڕۆن، رژێم و دیکتاتۆرییەتی ئەسەد ، بەمزووانە لەسەر کار لانابرێت ، ئەگەریش لاببرێت ، پێویستی بە سازانی سیاسیی زلهێزەکان هەیە. وێڕای ئەوەی پێویستی بەدەیان لافاوی تر لە خوێنی خەڵکی مەدەنیی هەیە . ئێران وەک گەورەترین مەڵۆزمی سیاسیی و عەسکەریی بۆ ئەمێریکا، هەروا بەئاسانیی دەستبەرداری سوریە نابێت. هەرکەسێکیش رۆڵی گەورەی ئێران و حیزبوڵا نادیدە بکات ، هیچ لەسیاسەتی جیهانیی و هاوكێشەی پێوەندییە نێودەوڵەتییەکان حاڵیی نەبووە .\nبۆ کورد و بۆ گەلانی سوریەش ، باشترە ئەسەدێکی ( کلک و گوێ ) کراو و بێ چڕنووک بمێنێتەوە ، نەک هاتنە سەر حوکمی ئەم گرووپە ئیسلامییانە. بۆ ئاساییشی ناوچەکە و سەقامگیریی سیاسیی و هەرێمیی و جیهانییش باشترە ، هەرچی زووتر ئەم شەڕە تایەفییە ( شیعیی و سوننییە) بووەستێت .\n1,269 جار بینــراوە لەڕەهێڵپۆست .\nعەتا قەرەداغی : قەیرانی سەرۆکایەتی کۆمار .


دەوڵەتی نەرویج ژنە سیاسەتمەدارێکی کوردی ڕادەستی دەوڵەتی تورک کرد. - ئاگاپرێس | Aga Press\nپێنج شه‌ممه 5 ته‌مموز 2018\nدەوڵەتی نەرویج ژنە سیاسەتمەدارێکی کوردی ڕادەستی دەوڵەتی تورک کرد.\nبەروار : 05 ته‌مموز 2018\nگوڵزار تاشدەمیر، سیاسەتمەدار و چالاکوانی کورد، کە وەک پەنابەر لە وڵاتی نەرویج بوو، لەلایەن حکومەتی ئەو وڵاتەوە ڕادەستی دەوڵەتی تورک کرایەوە.\nگوڵزار تاشدەمیر ماوەی ٢٧ ساڵ بۆ ئازادیی کوردستان تێکۆشانی کردووە، ڕۆژی ٧ی حوزەیرانی ٢٠١٥ وەک پەنابەر ڕووی کردە وڵاتی نەرویج، لەکاتێکدایە کە بەدەست چەند نەخۆشییەکی قورسەوە ئازاری دەچەشت، بەهۆی فشارەکانی دەوڵەتی تورک لەلایەن حکومەتی نەرویجەوە سنوورداش کرایەوە.\nداواکاریی تاشدەمیر بۆ بوون بە پەنابەر لە وڵاتی نەرویج لە ساڵی ٢٠١٥دا قبوڵ نەکرابوو، بۆیە داوای مافی پەنابەرێتیی لە دەوڵەتی ئەڵمانیا کردبوو، ئەوانیش بە بەهانەی پەیمانی دوبلینەوە ئەو سیاسەتمەدارە کوردەیان جارێکی دیکە ناردبووەوە نەرویج.\nتەڤگەری ژنانی کورد لە ئەوروپا لەبارەی سنوورداشکردنی تاشدەمیردا ڕایگەیاندووە: دەیانەوێت تاشدەمیر بکەنە قوربانیی یاساکان، دۆخی نائاسایی لە تورکیادا لە ئارادایە، هاوڵاتیان لە تورکیا ئاسایشیان نییە، بە تایبەتی ژیانی تاشدەمیر کە ڕابردوویەکی سیاسیی هەیە زۆر لە مەترسیدایە.\nسەرچاوە / ڕۆژ نیوز\nئاگاپرێس باكورى كوردستان بەپەلە توركيا ,


مانیفێستی هیومانیزمی نەرویجیی ٢٠٠٦!\nریچارد نوردمان وەرگێڕانی لە نەرویجییەوە: نەهرۆ\nهیومانیزم بریتی یە لە فەلسەفەی ژیان کە مرۆڤ لە سەنتراڵ دائەنێ و دووپاتی کەسایەتی و بەهاکانی مرۆڤ دەکاتەوە وەک سەربەخۆبوون و حەسانەو ئەرزشی خودی.\nلە نەرویج ئەوە فەلسەفەی ژیانەو بە هیومانیزم ناسراوە، هیومانیزم تێگەیشتنی واقعبینانەیە سەبارەت بە ئەخلاق و روانینی مرۆڤ کە پشت دەبەستی بە هەست و ئەزموون، عەقلانیەت و بیرکردنەوەی رەخنەگرانەو یەکدڵی و بەزەیی، سەنتراڵی هیومانیزم ئەوەیە مرۆڤ دەبێ هەمیشە وەک ئامانجی خۆدی خۆی مامەڵەی لەگەڵ دا بکرێ.\nهیومانیزم وەک تێروانینی مرۆڤ لەبەیاننامەی مافی مرۆڤ وەک دەستەواژە هاتۆتە کایەوە " تێکرای مرۆڤەکان بەئازادی لە دایکبوون، وەک یەک بەهاو مافیان هەیە، هەروەها هەست و ویژدانیان هەیە و دەبێ بەروحێکی برایانە مامەڵە لەگەڵ یەکدا بکەن".\nهیومانیزم لەهەمان ترادیشیونی ئازادی بیرکردنەوە سەرچاوەی وەرگرتووە کە بوو هوی هاتنە کایەی زانستی مۆدیرن، ترادیشیونێک کە ئیلهامی وەرگرتووە لە زۆربەی بیرمەندان و هونەرمەندانی جیهان، ئەوانەی کە هاندەری گرنگ بوون بۆ دیمۆکراسی و مافەکانی مرۆڤ.\nهیومانیزم نووسراوێک نییە بۆ هەمیشە بە کەڵک بێت هەروەها خۆی بە هەقیقەتێک نازانی کە لە سەرەوەی رەخنە بێت، بەهاکانی بابەتگەلێکن بەردەوام رەنگدانەوەی رەخنەی لەسەرە.\nهیومانیزم وا دەروانی کە بەها مۆراڵیەکان پابەندن بە سروشتی مرۆڤ و ئەزمونەکانیەوە کە تێگەیشتن و رەچاو کردنی هەیە بۆ کەسانی دی وەک بنەمایەک.\nئێمە توانایەکی سروشتیمان هەیە لە حاڵەتی خەڵکانی تر بژین، ئەم دەستەواژەیەش لە رێگای ویژدانەوە گوزارشتی لێدەکرێ کە وامان لێدەکا کائناتی بە مۆراڵ بین.\nخۆمان بەلیپرسراو دەزانین بەرانبەر بە رەفتارو هەڵبژاردنمان، لە نێوان یەکتر، هەروەها بەرانبەر بە نەوەی ئایندە.\nئێمە دەبێ پێکەوە لەگەڵ خەڵکانی دی ئیش بکەین بۆ خاڵە هاوبەشە باشەکان، شان بدەینە بەر بەرپرسیاریەتی بۆ بەتەنگەوەهاتنی سروشت و ژینگە.\nتاک پیویستی بە پارێزگاری هەیە، بۆیە پیویستمان بە نۆرم و یاسایە کە ئینسانەکان بەو پێیە لە نیوان خۆیان رەفتار بکەن، ئەم نۆرم و یاسایانە لە رێزو تێروانینەوە سەرچاوەی وەرگرتووە.\nبوون، ماناو پێناسەی پێشوەختی بۆ دانەنراوە، ئێمە ئازادین لە خۆڵقاندنی ماناو دوزینەوەی ئامانج بۆ ژیانمان.\nکۆمەڵگا لێپرسراوە سەبارەت بەهەق دادان بە تاکەکان بۆ ئەوەی بتوانن بەشێوەیەکی راست بژین، ژیانێکی پربایەخ و مانادار پشت بەستوو بە تێروانینی خۆیان.\nکۆمەڵگا لە رێگای تەقس و سروتەوە رووداوە گرنگەکان پر دەکاتەوە لە ژیانی تاکەکان دا، لە پراکتیزەکردنی هیومانیزم دا تەقسەکان بەشێکی گرنگن بۆ زۆربە.\nهیومانیزم ئەشێ ئیلهام لە سروشت و کەلتوری جۆراوجۆری ئینسانی وەرگرێ کە خوڵقاوەو دەخوڵقی.\nهیومانیزم دان بەو هونەرانەدا دەنێ کە وەک مانایەکە بۆ پێشکەوتنی کەسایەتی و رەزامەندی و پاراستنی تواناکان بە مەبەستی گۆرینی ژیانمان.\nهیومانیزم ئاماژەی بۆ بەهاکان کردووە لە روانگەی سەرنج دان و پرسیارکردنەوە، دڵنیایی مەعریفی دەشێ لێکۆڵینەوەی لەسەر بکرێ وەک پروسەیەکی بەردەوام لەژێر چاودێری و هەڵسەنگاندن و وردبینی بێ.\nزانستە تیئوریەکان و ئەنجامەکانیان راستییەک نیین بۆ هەمیشە بە کەڵک بن، دەبێ بخرێنە ژێر پشکنینی وردو هەڵسەنگاندنەوە.\nلێکۆڵینەوەی ئازاد، تێگەیشتنێکی بناغەیی بۆ دوزینەوەی چارەسەر بۆ گرفتەکان و ئەو رووبەرووبوونەوانەی دووچاری مرۆڤایەتی دەبن.\nتەکنۆلۆژیاو زانست سامانن بۆ دروست کردنی ژیانی باشتر، بەڵام دەبێ بە وریاییەوە بەکار بهێنرێ، زانست میتۆدەکانمان پێدەبەخشێ، ئێمە هەموومان بەرپرسیارین لە بەرانبەر بەردەوامبوونی ئامانجەکانمان.\nهیومانیزم بەشێوەیەکی بناغەیی دەروانێتە دیموکراسی و مافەکانی تاک، عەقلانیەتیش هۆی پەیدابوونی بەهاکانە.\nئێمە خۆمان دوور ئەگرین لە توتالیتاری ئاینی و ئایدولۆژی سیاسی و خۆئامادەکردن بۆ کارێکی پێش وەخت.\nهیومانیزم ئەدائێک نیە دەربارەی خوداکان یان دەسەڵاتەکانی تری سەرەوەی سروشت بەڵام دووپاتی ئەرزش و بەهاکان دەکاتەوەو رێز لە هەڵبژادنی ئینسانەکان دەگرێ دەربارەی فەلسەفەی ژیانیان و سینگ فراوانی یی هەیە لەبەرانبەر ناوەرۆکی فەلسەفەی ژیانیان، هیومانیزم هەوڵ ئەدا بۆ رەخسانی ئازادی تێروانینی ژیان کە ئەمەش ئازاد بوون لە دەستی ئاین دەگرێتەوە.\nسەرچاوە: لە پەرتووکی هیومانیزم وەرگیراوە، لە نووسینی ریچارد نوردمان.


بوومەلەرزەیەكی تر سلێمانی هەژاند\nكەمێك لەمەوبەر بوومەلەرزەیەكی دیكە سنووری پارێزگای سلێمانی و دەوروبەری هەژاند، بە كەمی هەستی پێ كراوە و بەڕێوەبەری گشتی كەشناسی و بوومەلەرزەزانی سلێمانی دەڵێت، پاشماوەكانی بوومەلەرزەیە ڕوو دەدەن.\nئەمڕۆ دووشەم 13ـی تشرینی دووەم، دارا حەسەن بەڕێوبەری كەشناسی و بوومەلەرزەزانی سلێمانی بە "وشە"ـی ڕاگەیاند، سەعات چوار و 16 خولەكی ئێوارەی ئەمڕۆ بومەلەرزەیەك بە گوڕی 4.7 سنووری پارێزگای سلێمانی و دەورووبەری هەژاند.\nبەڕێوبەری كەشناسی و بوومەلەرزەزانی سلێمانی دەڵێت، بەهۆی كەمی گوڕەكەیەوە بە كەمی هەستی پێ كراوە لەلایەن هاووڵاتییان و ئەو بوومەلەرزەیەش پاشماوەی بوومەلەرزەكانی تری شەوی ڕابردووە كە ڕوویدا بۆیە پێویست بە ترس ناكات ڕەنگە ئەو پاشماوانە بۆ چەند جارێك دووبارە ببێتەوە.\nشەوی ڕابردوو، بوومەلەرزەیەكی بەهێز بە گوڕی 7.3 پلە بە پێوەری ڕێختەر لە تەواوی كوردستان، ناوچە سنوورییەكانی نێوان عێراق و ئێرانی دا.\nلە ئەنجامی ئەم بوومەلەرزەیەشدا، زیانی زۆر بەر ناوچە سنوورییەكانی نێوان عێراق و ئێران گەیشتووە، لە شارۆكەی دەربەندیخان چەندان باڵەخانە و خانووی هاووڵاتییان زیانی پێ گەیشتووە و ڕووخاون، و بەگوێرەی دوا ئامارەكانیش 200 كەس گیانیان لە دەست داوە و سەدانی تریش بریندار بوون.\nئه‌م بابه‌ته 8906 جار خوێنراوه‌ته‌وه\nهۆكاری گیانلەدەستدانی دوو هاووڵاتییەكەی گوندی مەمكان ئاشكرا دەكرێت


نرخی ڤێنتیلاتۆرەکەی ژەنەڕاڵ مۆتۆرز\n17/4/2020 09:34 AM\nلەگەڵ زیادبوونی ژمارەی تووشبووانی کۆڤید-19 لە ویلایەتە یەکگرتووەکان، حکومەت بڕیاری داوە لە توانستی کۆمپانیاکانی ئۆتۆمبێلسازی بۆ بەرهەم هێنانی ڤێنتیلاتۆر یان هەمان دەزگای هەناسەی دەسکرد و کەرەسەی پزیشکی دیکە کەڵک وەربگرێت. ژەنەڕاڵ مۆتۆرز یەکێک لەم کۆمپانیانەیە کە ئەم ئەرکەی خستۆتە ئەستۆ و سەرقاڵی بەهەمهێنانی ڤێنتیلاتۆرە.\nهەفتەی رابردوو کابینەی ترامپ بە واژۆکردنی گرێبەستێکی ملیۆن دۆلاری لەگەڵ ژەنەڕاڵ مۆتۆرز، رایگەیاند ئەم کۆمپانیایە تا مانگی پێنج 30هەزار دانە لەم دەزگایە بەرهەم دێنێت و ئاراستەی بنکەی پزیشکییەکانی دەکات. بەڵام بە تاوتوێکردنێکی ئاسایی دەردەکەوێ کە دروستکردنی هەر کام لەم دەزگایانە نزیکەی 16هەزار دۆلاری خەرج دەبێت. ئەوە لەحاڵێکدایە کە نرخی شۆڤەرلتێکی سپارک 13,220 دۆلارە! لەوانەیە لاتان وابێ ئەم نرخە زۆرە، بەڵام لە ڤێنتیلاتۆرەکانی ناو بازاڕ کە نرخەکەیان 50هەزار دۆلارە زۆر هەرزانترە.\nژەنەڕاڵ مۆتۆرز تا کۆتایی مانگی شەش دەبێ 6000 دانە لەم دەزگایە بەرهەم بهێنێت. بەڵام ئەم کۆمپانیایە بۆ ئەم مەبەستە رووبەڕویی کۆمەڵێک کێشە بۆتەوە، بۆ نموونە: نەبوونی کەسانی پسپۆڕ، نەبوونی هێڵی بەرهەمهێنانی ئۆتۆمات و هەروەها کەمی کات بۆ راهێنانی کرێکاری پرۆفیشناڵ.\nئەم ڤێنتیلاتۆرانەی کە ژەنەڕاڵ مۆتۆرز دروستی دەکات بەنیسبەت ڤێنتیلاتۆرەلانی ناو بازاڕ زۆر پێشکەوتوو نین، بەڵام لەکاتی قەیران و دۆخی نەخوازراودا بەکاردێن و کێشەیان نییە.


مەغدید مێهرفام – SHEHID\nناسراو بە: حەمید\nخه‌ڵکی : دەڵاوان\nله دایکبووی : 1958\nکاتی شه‌هیدبوون : 2018.11.01\nشۆێنی شه‌هیدبوون : یۆتێبۆری. سوئێد\nشۆێنی گڵکۆ :یۆتێبۆری\nکۆچی دوایی ئەندامێکی تێکۆشەری حیزبی دێموکراتی کوردستان بە جەڵدەی دڵ لە شاری یۆتێبۆری سوید\nبە پێی هەواڵێک کە لە شاری یۆتێبۆری سویدەوە بە دەستمان گەشتووە، بە داخێکی زۆرەوە پاشنیوەڕۆی ئەمڕۆ پێنجشەممە ڕێکەوتی ١ی نۆڤامبری ٢٠١٨ی زایینی، هاوڕێی تێکۆشەر و ئەندامی چالاکی حیزبی دێموکراتی کوردستان کاک مغدید مێهرفام، ناسراو حەمید، بە هۆی سەکتەی دڵ و پاش چەند ڕۆژ بەربەرەکانێ لەگەڵ مەرگ، ماڵئاوایی لێ کردین.\nکاک حەمید مێهرفام ساڵی ١٣٣٧ی هەتاوی لە بنەماڵەیەکی کوردپەروەر و خاوەن هەڵوێست لە گوندی دەڵاوان لە بناری کوێستانی کانی خوا لە ناوچەی پیرانشار لە دایک بوو. حاجی خدری باوکی لە دۆستانی نزیکی حیزبی دیموکرات و شۆڕشگێڕانی ئەو سەردەمە بووە و ماڵەکەیان هەموو کات بنکەی حەوانەوەی تێکۆشەری دیموکرات بە تایبەت شەهیدان سولەیمان موعینی و ساڵح لاجانی بوو. هەر ئەو تێکەڵاوییەی باوکی دەبێتە هۆگری کاک حەمید بە شۆڕش و بزووتنەوەی کوردایەتی و لە سەرەتای دەستپێکی خۆپیشاندانەکان دژ بە ڕژیمی پاشایەتی یەکێک لەو لاوە تێکۆشەرانەی دێموکرات دەبێ کە هەموو کات لە ڕیزی پێشەوە خۆپیشاندەران بوو. پاش سەرکەوتنی شۆڕشی ٥٧ی هەتاوی، بە رەسمی دەچیتە ڕیزەکانی حیزبی دێموکراتی کوردستان و وەک ئەندامێکی هۆشیار و چالاک هەوڵی ڕزگاری نەتەوەکەی دەدا. پاش هێرشی ڕژیمی ئیسلامی بۆ سەر کوردستان، ڕوو لە ڕێکخراوی چریکە فیداییەکان دەکات و هەر لەو سەرەبەندە دا دەستبەسەر دەکرێ و ساڵێک لە بەندیخانە دا دەمێنێتەوە. پاش ئازاد بوونی ڕوو لە تاران دەکات و دەست دەکاتەوە بە خەبات دژی ڕژیم و پاش ماوەیەک ئاشكرا دەبێ و بە ناچار ڕوو لە باشووری کوردستان دەکات. پاش چەند ساڵێک لە ڕێگەی یەکێتی سۆڤیەتەوە خۆی دەگەیەنەتە وڵاتی سوید و لەوێ نیشتەجێ دەبێ. دوای هاتنە دەرەوە و لە ساڵی ٢٠٠٦ی زایینیەوە بۆ جارێکی تر دێتەوە ڕیزەکانی حیزبی دیموکراتی کوردستان. هەر لە ڕۆژانی سەرەتای پەیوەست بوونەوە بە حیزبەوە وەک ئەندامێکی چالاک و هەڵسووڕ بۆ بردنە پێشی سیاسەتەکانی حیزبەکەمان و تێکۆشان بۆ بە دەست هێنانی ئازادی و سەربەخۆیی بۆ کورد و کوردستان، لە هیچ هەوڵ و تێکۆشانێک درێغی نەکرد. کاک حەمید زیاتر لە ٣ دەورە ئەندامی چالاکی کومیتەی گشتی حیزبی دێموکراتی کوردستان بوو لە شاری یپۆتێبۆری و لە هەموو چالاکی و سمینار و کۆڕ و کۆبوونەوە حیزبەکاندا بەشداری دەکرد. کاک حەمید مرۆڤێکی خاوەن ڕا و خاوەن هەڵوێست و بە بڕوا بوو. هاوکات لە ناو کۆڕی هاوڕێیانی حیزب و کوردستانیانی وڵاتی سوید و شاری یۆتێبۆری مرۆڤێکی خۆشەویست و خۆشناو بوو. ئاواتی کاک حەمیدیش وەک هەموو تێکۆشەرانی ڕێگای ئازادی، ڕزگاری گەل و نیشتمانەکەمان و سەربەخۆیی کوردستان بوو کە بە داخەوە مەرگ مەودای نە دا ئەو ئاواتەی بێتە دیی و درێژەی ڕێگەی خەباتی بە هاوبیرانی سپارد.\nناوەندی ڕاگەیاندنی حیزبی دیموکراتی کوردستان بە بۆنەی مەرگی ناوادەی هاوڕێ مغدید مێهرفام،ەوە پرسە و سەرەخۆشی لە بنەماڵە و کەس خزمانی لە ناوخۆ و دەرەوەی وڵات، بە تایبەت هاوسەر و کچ و کوڕە ئازیزەکانی لە شاری یۆتێبۆری سوید دەکات و خۆمان لە خەمیان دا بە شەریک دەزانین.


:: AM:09:46:17/09/2020 \nلە سەدەی رابردوودا میرزادە خاتوو رەوشەن بەدرخان یەكەم ژنی كورد بووە كاری وەرگێڕانی كردووە، ئێستەیش چەندان ژنی وەرگێڕی بەتوانا هاتوونەتە بوارەكەوە. خاتوو "ڤیدا قادری" یەك لەوانەیە كە جیا لە وەرگێڕان، چیرۆكنووسێكی بەسەلیقەیە و جارجارەش شیعری لیریكی دەنووسێت. جیاوازیی ڤیدا لەوەدایە بە ماوەیەكی زۆر كەم توانی كۆمەڵێك بەرهەمی نایاب وەربگێڕێتە سەر زمانی كوردی و چاپیان بكات. بۆ زیاتر ئاشنابوون بەكار و چالاكییەكانی و چۆنیەتی هاتنە ناو دنیای وەرگێڕان و ئەدەبیاتەوە، دەرگای گفتوگۆمان بۆ واڵا كرد تا خۆی باسی ئەزموون و بەرهەمەكانی خۆی بكات.\nخۆشەویستی و شووكردنێكی ناوەخت لە خوێندنی دابڕیم\nئەو دەڵێ من ڤیدا قادریم و خەڵكی شاری سنەم. لە مانگی ڕەشەمەی ساڵی ١٩٨٢ لە دایك بووم. دەڵێن تەنانەت لەناو لانكیش بێدەنگ بووم و دایكم هیچ شەوێك بە گریانی من بەئاگا نەهاتووەتەوە. دایكم هەندێ جار دەیكاتە شۆخی و دەڵێت تەنانەت لەناو لانكیش لەبەر بیركردنەوە نەدەگریای. ساڵەكانی سەرەتای ژیانم هاوكات بوون لەگەڵ شەڕی نێوان ئێران و عێراق، هەر ئەوەش وای كرد ترسم لە مەرگ نەمێنێت، ترسم لە دابڕان نەبێت و بەرەوام ئەزموونی ژیان بكەم، ترسم لە لەناوچوونی ماڵ و حاڵ نەبێت و بەردەوام ڕەهای بكەم، پێم وابێت هیچ شتێك بۆ كەس نامێنێت و بوونی شتەكان و كەسەكان تاهەتایی نییە، كەواتە سەرەڕای خۆشویستنی كەسەكان و شتەكانم، هەرگیز توند دەستم پێیانەوە نەگرتووە و دڵم زۆر ڕاگیریان نەبووە.\nئەوەش دەڵێ، لە سنە گەشەم كردووە و قۆناغەكانی خوێندنم بڕیوە، لە زانكۆ قوتابیی بەشی ژمێریاری بووم، بەڵام خۆشەویستی و شووكردنێكی ناوەخت لە خوێندنی دابڕیم و نەمتوانی خوێندنی زانكۆم بە ئەنجام بگەیەنم. بەڵام دوای دابڕانێكی زۆر ئێستە لە سنە خوێندكاری بەشی وەرگێڕانی زمانی ئینگلیزیم.\nسەمەرەی خۆشەویستی و شووكردنە بەپەلە و ناوەختەكەم، كوڕێكی 10 ساڵانە بەناوی هێژا كە دوای جیابوونەوەم لە هاوسەرەكەم، بەپێی نەریتی نێرسالارانە و توندوتیژی كۆمەڵگاكەم، لە بینینی بێبەش كرام، هەر ئەوەش تا ئاستێكی زۆر كاری كردووەتە سەر ڕۆحم و سەرەڕای ڕۆحی ڕەهام، هێشتا دەستم لە هێژا بەر نەبووە و بەشێكە لە جەستەم و ناتوانم لە خۆمی بكەمەوە، بۆیە هەمیشە ئەو بەشەی دڵم كە موڵكی هێژایە دەكزێتەوە.\nڤیدا ئەوەش دەڵێ، من ژنێكی چیرۆكنووسم، كەی و چۆن هەستم بەوە كرد و چۆن بوو كە شانم دایە بەر ئەو بەرپرسیاریەتییەی گێڕەرەوە بم، دەگەڕێتە بۆ سەردەمی منداڵی و هەرزەكاریم. خوشكێكی شاعیرم بوو كە بەردەوام ڕۆمانی دەخوێندەوە و هەموو ئەو ڕۆمانانەی ئەو دەیهێنانە ماڵەوە، بە ڕۆحی بەهەڵپەی مندا تێدەپەڕین و سەرەڕای بچووكی تەمەنم، زۆر لە ڕۆمانە باشەكانم لە تەمەنێكی بچووكدا خوێندبووەوە. هەر ئەوەش وایكرد لە كلاسی حەوت یان هەشت دەفتەرێكی چیرۆكم هەبێت و بە لاسایی لەو ڕۆمانانەی خوێندبوومەوە، چیرۆك بنووسم و هەر ئەم دەفتەرەش لەناو قوتابییەكانی خوێندنگەكەم دەست بە دەست بكرێت و بخوێنرێتەوە.\nئاماژەی دا، هەر ئەمەش وایكرد هەست بكەم چیرۆكنووسم، چیرۆكێكم نووسی و هەوڵم دا بەشداری پێشبڕكێیەكی چیرۆكێكی پێ بكەم كە مامۆستاكەم ڕێی پێ نەدام و لەبەر ناوەڕۆكی چیرۆكەكەم، سەرزەنشتی كردم، هەر ئەوەش وایكرد ماوەیەكی زۆر سڵ لە چیرۆكنووسین بكەمەوە. دواتر بە هاندانی خوشكم و دواتریش هاوسەری پێشووم دەستم بۆ شیعر برد، ئەو هەوڵە چەند لیریكێكی لێ دەرچوو كە لەلایەن هاوسەری پێشوومەوە تێكەڵ بە دەنگ و موزیكیش بوون و بوون بە گۆرانی. دواتر لەبەر خۆشەویستییەك كە بۆ هەندێك لە ڕۆمانەكان هەمبوو، بڕیارم دا دەست بۆ وەرگێڕان ببەم و كتێبە دڵخوازەكانم وەربگێڕمەوە سەر زمانی كوردی، بۆ ئەوەی خەڵكی تریش ئەو سەرسامییەی من بە خوێندنەوەی هەندێ ڕۆمان و چیرۆك ئەزموونم كردووە، ئەزموون بكەن.\nڤیدا زیاتر گوتی، بۆ دەسپێك چەند ڕۆمانێكم وەرگیڕا، بەڵام هیچیان چاپ نەبوون چونكە وەك یەكەم هەوڵەكان تا ئاستێك كەموكوڕییان تێدا بوو، بۆیە یەكەم كاری وەرگێڕانم بوو بە "زۆر تایبەت لە نووسینی عەباس مەعرووفی" كە لە لایەن دەزگای ڕۆشنبیری ئەندێشەوە چاپ و بڵاو كرایەوە. دواتر ڕۆمانی تواوەی عەباس مەعرووفی و نامە عاشقانەكانی نیما یوشیج و ئەمدواییانەش كۆمەڵە چیرۆكی هاوڕێ خۆشەویستم كاك "خالید رەسووڵپوور"م وەرگێڕا. كاك خالد بە بینینی تێكستە شیعرییەكانم، پێشنیاری ئەوەی كرد دیسانەوە دەست بكەمەوە بە نووسینی چیرۆك، چونكە پێی وابوو دەقە شیعرییەكانم زیاتر لایەنی گێڕانەوەیان تێدا بەهێزە و زمانێكی ڕەوانم هەیە، بۆیە دوای ساڵانێكی زۆر دووبارە دەستم بۆ نووسینی چیرۆك برد.\nیەكەم چیرۆكێك كە چاپم كرد چیرۆكی سێبەر بوو كە لە هەفتەنامەی دیار كوهەن لە سنە چاپ بوو. دواتر پاش گەڕانەوەم بۆ سنە (ماوەی شەش ساڵ لە سلێمانی ژیام) لە زنجیرەیەك كۆڕی چیرۆكنووسین بە سەرپەرشتیاری مامۆستام عەتا نەهایی بەشداریم كرد و هەر بە هاندانی ئەو بەڕێزەش بە چیرۆكی "ڕوئیا" لە 21مین فێستیڤاڵی ئەدەبی گەلاوێژدا بەشداریم كرد و خەڵاتی سێیەمم بەدەست هێنا. ئێستە كۆمەڵە چیرۆكێكم ئامادەی چاپە كە بەمزووانە چاپ دەبێت.\nكەركووك/ ستار جەباری


سەرۆكێكی نوێ هەڵبژێرێت\nهەفتەیەكی یەكلاكەرەوە بۆ هەرێمی كوردستان\n18/05/2019 991 جار خوێندراوه‌ته‌وه\nهەفتەیەكی یەكلاكەرەوە چاوەڕێی هەرێمی كوردستان دەكات، بەوەی سەرۆكی نوێی هەرێم هەڵدەبژێرێت‌و ئەویش دەروازەیەك دەبێت بۆ پێكهێنانی كابینەی نۆیەم.\nیەك شەممەی رابردوو پەرلەمانی كوردستان دەرگای خۆپاڵاوتنی بۆ سەرۆكی هەرێم كردەوە، دوای ئەوەی هەمواری یاسای سەرۆكایەتی هەرێمی كرد، كە ماوەی سێ رۆژ ناوی كاندیدەكانی وەرگرت.\nلەماوەی سێ رۆژدا پێنج كەس خۆیان بۆ پۆستی سەرۆكی هەرێم كاندیدكردووە، كە ئەوانیش نێچیرڤان بارزانی كاندیدی پارتی دیموكرات‌و یەكێتی نیشتمانی‌و بزووتنەوەی گۆڕان، لەگەڵ فەرهاد پیرباڵ مامۆستاوی زانكۆو نووسەر، كە بەسەربەخۆ خۆی كاندید كردووە.\nبڕیارە لەم هەفتەیە پەرلەمانی كوردستان بۆ دەنگدان لەسەر كاندیدەكان كۆبوونەوە بكات، بەوەش ئەم هەفتەیە دەبێتە هەفتەیەكی یەكلاكەرەوە بۆ هەرێمی كوردستان، چونكە لەمانگی نۆی ساڵی رابردووەوە هەڵبژاردن كراوەو حكومەت پێكنەهاتووە.\nبەهەڵبژاردنی سەرۆكی نوێی هەرێم، دەرگا لەبەردەم پێكهێنانی حكومەت دەكرێتەوە، كە راستەوخۆ سەرۆكی هەرێم كاندیدی سەرۆكی حكومەت رادەسپێرێت بۆ پێكهانی حكومەت، ئەویش مەسرور بارزانییە لەپارتی دیموكرات.\nپارتی دیموكرات براوەی هەڵبژاردنی پەرلەمانی كوردستان بوو لەمانگی نۆی ساڵی رابردوو، كە بەرێككەوتن لەگەڵ یەكێتی‌و گۆڕان حكومەتی نوێ پێكدەهێنێت.


پێنج شەممە, 25 ئاگۆست 2016 21:38 |\n"قەرەگۆل" درێژاودرێژ هەڵکەوتووە. پانایی زۆر کەم و بۆ درێژایی مەودای زیاترە. کۆڵانێکی درێژ و ناڕێک ڕۆژهەڵاتی بە ڕۆژئاوایەوە گرێ دەدا. باکووری دێ بە دەشتاییەوە نووساوە و باشووری پشتی بە شاخەوە بەستووە. هەموو گوند ٧٠، ٨٠ ماڵ دەبێ. ماڵەکان زیاتر بە بەرد و قوڕ، یان تەنیا بە "خشتی کاڵ" دروست کراون. پێکهاتەی ئاوایی لە دوو تایفەی سەرەکی و ناسازگار، وێک هەڵنەکەر و کەڵەوەکێش پێک هاتووە. تایفەی "حاجی عەوڵا" کە بەشی زیاتری خەڵکی گوند پێک دێنن و " دوو قڕانیان لەبەری دەستییە بۆ شەڕێ". تایفەی "مەرزینگان"، بەژمار کەمتر، بەڵام دەوڵەمەندترن. ئەوان لاشەڕتر، کەچی بە فێڵترن. لەنێوان ئەو دوو تایفەیەدا ژمارەیەک خەڵکی دیکە هەن کە چارناچار دەبێ لە بەرەیەکدا بن و پشتی خۆیان قایم ڕاگرن. دەو نێوەدا ژمارەیەک خەڵکی بەڕەچەڵەک تورک لەو گوندە دەژین کە ئەوانیش بۆ مانەوەی خۆیان دەبێ سەر بەلایەنێک بن.\nلە دوازدە کوڕ و دوو کچی "حاجی عەوڵا" تەنیا یەکیان (میرزا ئەحمەد) کەچە سەوادێکی هەیە و باقیی بەپانەوە دەرگای خوێندنیان بەڕوودا داخراوە. کوڕانی "حاجی عەوڵا " هەمووی خەریکی کاری کشتوکاڵی و مەڕدارین و سەفەری دووریان کوێستانەکانی ماینبڵاغە. ئەوان بەرەی سێ دایکانن و پاش فەوتی حاجی، هەموو لێک جوێ بوونەتەوە. تایفەی "مەرزینگ"ان ژمارەیەک بنەماڵەی دەوڵەمەندی خاوەن زەوی و زار و مەڕی زۆرن. لەنێو ئەوانیشدا تەنیا چەند فەقێیەک هەڵکەوتوون کە دواتر وەلایان ناوە و بوونەتە مووچەخۆری حکوومەت. پێکهاتەی قەرەگۆل وەک حکوومەتی هەرێمی ئێستایە. دوو مزگەوت، دوو گاوان، دوو مەلا و دوو مجێور. هەرچی ئەملا بیکا، ئەولا دژایەتیی دەکا و شەڕ ساز دەبێ. ژن و ژنخوازیی نییە. میوانداری و سەردانی یەکتر نییە. مل بەملە و کەڵەوەکێشی لەوپەڕی خۆیدایە. هەر جارە ناجارێک شەڕە پێـمەڕە و شەنە و داس و گۆپاڵ دەست پێ دەکا و سەر و گوێلاکی چەند کەس دەشکێ. شەڕ لەسەر هەموو شتێک هەڵدایسێ: لەسەر ئاو بەشکردن، لەسەر زیانی لێککردن، لەسەر منداڵ، لەسەر زەوی و زار و لەسەر هەموو شتێک. قەرەگۆل بووەتە مەیدانی ڕمبازێنی دژبەرەکان و ناشیرینیی خەڵکەکەی، جوانیی سروشتەکەی ون کردووە.\nتەنیا سەرچاوەی ئاو خواردنەوەی گوند، "بیر"ە. بیر لەوبەری قۆپی هەڵکەوتووە و کچان و ژنانی دێ دەبێ سەتڵ بەدەست و گۆزە لەشان لەو بیرەڕا ئاو بکێشنەوە. قووڵایی بیر هەر ٣، ٤ میتر دەبێ و دەورەکەی هەمووی وردە بەردی دەنێو قوڕدا نوقم بوویە. ئاو دەبێ بە سەتڵ هەڵێنجدرێ. سەتڵەکان هەر یەکەی بە پەتکێکەوە گرێ دراون و ڕۆ دەهێڵدرێنە نێو بیر. هەرجارەی چەند سەتڵ بە یەکەوە شۆڕ دەبنەوە وبە پڕی دێنەوە سەرێ. دەوری بیر قوڕاوییە و بەشی زۆری قوڕاوەکە دەگەڵ سەتڵەکان دەچێتەوە نێو ئاوەکە. سەربیر مەکۆی قسەوباسی ژنانە و تەنیا شوێنێکە بۆ دەردی دڵکردن و قسە هێنان و بردن. باسی دڵداریی کچانی تازە پێگەیشتووش هەر لەو دەوەرە گەرمە. سەر رێی بیر و ماڵان بە جحێڵانی گرفتاری ئەوین تەنراوە. هەر گۆشەیەیەک ڕووی تێدەکەی لاوێکی پێچ لەسەری کاکۆڵ داهێندراوی عەتر لەخۆدراو کەمینی لێ گرتووە و چاوەڕێی کچانی گۆزە لەشانە بگەڕێنەوە. ئەوان تەسبێح هەڵدەسووڕێنن و لەژێر لێوانەوە نارەیان دێ. هەمووی بە ئاواتن لە نیزیکەوە مەعشووق ببینن و ئەگەر کرا "هەی بەقوربانت بم"ێکیان ڕێ هاڵێنن. ئەوان تەنیا بۆیان هەیە چاو لەو کچانە بکەن لەبەرەی ماڵی بابی خۆیان دان. لێرە دڵدارییش بەش کراوە.\nخەڵکی قەرەگۆل بەپانەوە کاسب وزەحمەتکێشن. مەڕداری لێرە ڕمێنی زۆرە. ئەوانەش زەوی وزاریان هەیە بەسەختی پێیەوە خەریکن. لە دوو مزگەوتان هیچیان مەلای تەواو وەختیان نییە. سێ بەشی ساڵ مزگەوتەکان چۆڵن و دەرگایان گاڵە دراوە. بەپێچەوانەی دێهاتی دەوروبەر، دەروێشی هەر لێ نییە. ئەوانەش مریدی "شێخی بورهان"ن قەت نەبوونە سۆفی و تەرکە دنیا نەبوون. هەر دەڵێی کافرستانییە. زستانان مزگەوت ئاوەدانە ، بەڵام مەکۆی گێڕانەوەی حیکایەت و سەودا و معامەلەیە. مەلا هەر بەشی پێشنوێژییەکە ئەرکی خۆی بەجێ دێنێ و لە ڕێنمایی دینیی وەڕەز بووە. لێرە ژیان بەسەختی تێدەپەڕێ و مەجالێک بۆ حەسانەوە و پشوودان نییە.\nقوتابخانە بەسەبکی نوێ، تازە دامەزراوە و "سوپای دانیش" دەرسی لێ دەڵێتەوە. تەنیا قوتابخانە بەش نەکراوە و منداڵی هەردووک بەرە بەیەکەوە و لەسەر نیمکەتێک دادەنیشن. قوتابخانە کۆنە ماڵی ئاغای گوندە کە باری کردووە و لەوێ نەماوە. منداڵانی "مەرزینگان" دەبێ بە گەڕەکی تایفەی "حاجی عەوڵا"دا بچنە مەدرەسە. زۆر جار لە ڕێگایە شەڕ ساز دەبێ و شکایەت دەچێتە بەردەستی سوپای دانیش. سەر لەبەیانیی هەموو ڕۆژێک بەشێک لە قوتابییان دەبێ دیوی مامۆستا خاوێن کەنەوە. بەشێک بچنەوە ماست و نان و هێلکەی بۆ بێنن و بەشێکیشیان دەبێ بچنە سەر بیر و ئاوی بۆ بێنن. بە دوو منداڵ دارێکیان پێیە و دەسکی سەتڵەکەی تێدەکەن و هەر یەکەی لایەکی دارەکە دەگرێ. هەتا دەگەنەوە، هێندە جۆلانە بە سەتڵەکە دەکەن نیوەی ئاوەکە دەڕژێ. ناچار جارێکی دیکە دەچنەوە و هەتا وا دەکەن نێوەی ڕۆژەکەیان تەواو دەبێ. هەم ئەوان خۆشحاڵن و هەم مامۆستا ڕازییە. مەدرەسە لەوسەری دێیە و ڕووی دەقۆڕغە. سوپای دانیش فارسە و زۆر دەترسێ. شەوانە دوو منداڵی لە هەموان گەورەتر دەبێ لە لای بخەون نەکا جندۆکە لێێ وەژوور کەوێ.\nقەرەگۆل بەو سروشت و خەڵکەیەوە قەرەگۆلە. لێرە ناحەز و جوان تێکەڵ بوون و ئەم گوندەیان کردووەتە جێی باس وخواس. هەرچی بێ، ژیان بەردەوامە و خەڵک بەرەوپێش دەچن. ئاڵوگۆڕ بە ئەسپایی بەڕێوەیە و هەنگاوەکان بەشلی ڕوو بەپێشەوەن.


چەندین ساڵ بەشداری خەباتی شاخ لە پێناو یەکسانی، ئازادی، دێمۆکراسی و مافی نەتەوەو وڵاتە داگیرکراوەکەیدا بووە. ماوەی ٢٠ ساڵە لە وڵاتی نۆروێژدا وێڕای چالاکی لە حیزبی دێموکراتدا؛ هاوکاتیش چالاکانە لە نێو کۆمەلێک لە رێکخراوە سیاسی و مەدەنییەکانی وڵاتی نۆرێژدا هەوڵی ناساندنی پرسی کوردی داوەو خزمەتی بە دۆزی نەتەوەکەی کردووە.\nچەند ساڵ لە رێکخراوی " ئێس ـ ئۆ ـ ئێس راسیسم " ، ماوەیەک لە " ئەر ـ کۆ ـ ئەڕ " و ماوەیەکی زۆریشە وەکوو بەرپرسی کۆمیتەی کارکردن بۆ کاندیدکردنی بەڕێز کەبوودوەند بۆ خەڵاتی ئاشتیی نۆبێل لە تێکۆشان دایە. ئەڵڵاوەیسی؛ زیاتر لە ٨ ساڵە لە حیزبی سوسیالیستی چەپی نۆروێژدا، خزمەت بە پرسی کورد و کۆمەڵگای نۆروێژی دەکات. بەڕێزیان لە دوو کۆمیتەی ئەو پارتەدا خاوەنی بەرپرسایەتییە. یەکەم لە کۆمیتەی پارێزگای حیزب و دووهەمیش ئەندامی بەڕێوەبەری "ئیس ڤی" لە "سشموو" یە.\nبۆیە Sosialistisk Venstrepartiلە سەر لیستی خۆی بەریزیانی وەکوو کاندیدای ژمارە ١٥ بۆ پارێزگای " ئاگرشوس " کاندید کردووە.\nـ هەوڵدان بۆ کەمکردنەوەی رێژەی بێکاری لە نێو رەوەندی کورد و کەمایەتییە نەتەوەییەکانی دیکە لە وڵاتی نۆروێژدا\nـ بەستێن سازی و ئاسانکاریی گونجاو و سوودمەند بۆ رێکخستن و تێکەڵاویی کولتووری لە نێوان بیانییەکان و کۆمەڵگای نۆروێژیدا\nـ چارەسەریی گونجاو بۆ گیروگرفتی پەنابەران و خزمەتگوزاریی کولتووری\nـ کارکردن بۆ باشترکردنی ژینگەیەکی شیاوتر بۆ نۆروێژ و کوردستان\nـ هەوڵدان بۆ باشترکردنی سیستمی خۆیندن\n*کاک کەریم سەبارەت بە هاوکاری و خزمەتکردنی لەم حیزبەدا دەڵێت:\nچونکە حیزبی سوسیالیستی چەپی نورویژ؛ واتە ئێس ڤی، جینوسایدی کوردی بە فەرمی ناسیووە . هەوڵ بۆ پرسی کورد و بایەخ بە دۆخی ماڤی مروڤ لە کوردستاندا دەدات. هەروەها ئێس ڤی خوازیاری دەرفەتی یەکسان بۆ هەموو ئەندامانی کۆمەلگای نورویژە و بەردەوامیش هەوڵیان بۆ جێگیرکردنی مافەکانی تاک لە کۆمەلگادا داوە و بەردەوامیشن.\nپشتیوانی کردن و سەرکەوتنی کاک کەریم ئەڵڵاوەیسی ؛ قورسایی بەخشین بە پرس و هێز و کارتی کورد لە کۆمەڵگای نۆروێژ، لە لای پارتە سیاسییەکانی ئەم وڵاتە و لە پارلەمانی نۆروێژدایە.\nکۆمەڵێک لە کوردەکانی دانشتووی وڵاتی نۆروێژ


کرانکەیس - ویکیپیدیا، ئینسایکڵۆپیدیای ئازاد\nکرانکەیس شوێنێکی نیشتەجێکردنە بۆ کرانشەفت لە بزوێنەری سووتانی ناوەکی. لەزۆربەی بزوێنەرە نوێیەکان کرانکەیس یەک خراوە بۆ بلۆکی بزوێنەر.\nبزوێنەری[بەستەری مردوو] دی دیۆن-بۆوتۆن (لە دەوری ١٩٠٥) لەگەل کرانککەیس لەسەر شێوەی دارشتەی جیاکراوە کە سەرەوە و خوارەوە نیوە دەکات.\nبزوێنەری دوو ھەنگاو ئاسایی دیزاینێکی پەستان-کرانکەیس بەکاردەھێنن، سووتەمەنی ھەوایی تێکەڵ تێدەپەڕن بەناو کرانکەیسەکە پێش چووەنەناو سلندەرەکە. دیزاینی ئەم بزوێنەرە دەفرێکی ڕۆن ناگرێتەوە لە کرانکەیسەکە.\nبزوێنەری چوار ھەنگاو ئاسایی دەفرێکی ڕۆنیان ھەیە لە خوارەوەیی کرانکەیسەکە. سوتەمەنی و ھەوایی تێکەڵ تێناپەڕن لەناو کرانکەیسەکە لەبزوێنەرێکی چوار-ھەنگاو، لەگەڵ ئەوەش دا بڕێکی بچووک لەناو گازەکانی بەکارھاتوو دەچنە ناوی\nبزوێنەرەێکی «کرانک-کراوە» کرانککەیسی نییە. ئەم دیزاینە بەکارھاتبوو لە بزوێنەرەکانی پێشوو و پاشماوەکان بەکارھێنان لەھەندێ بزوێنەرەکانی دیزڵی گەورە، وەک بەکارھێنرا لەکەشتییەکان.\n١ بزوێنەرە دوو -ھەنگاوەکان\n١.٢ کڕانکەیس جەورکردن\n٢ بزوێنەرە چوار-ھەنگاوەکان\n٢.١ بڵاوبوونەوی ڕۆن\n٣ بزوێنەرە کڕانک کراوەکان\nبزوێنەرە دوو -ھەنگاوەکاندەستکاری\nبزوێنەری[بەستەری مردوو] پەستان - کرانکەیس دوو ھەنگاو\nزۆربەی بزوێنەرە دوو ھەنگاوەکان دیزاینێکی پەستان کرانکەیس بەکاردەھێنن، ئەو شوێنەی بەشێک بۆشایی سوتەمەنی و ھەوای تێکەڵ ڕادەکێشێت بۆ ناو بزوێنەرەکە و پستنەکە بەرەو سەرەوە جووڵە دەکات. دواتر وەک پستنەکە بەرەو خوارەوە دەگوازرێتەوە،\nدیزاینە پەستان کرانکەیسەکەکان زۆرجار بەکارھێندراون لە بزوێنەرە بەنزین بچووکەکان (گازۆلین) بۆ ماتۆرسکیلەکان، ئامێرە پێکھێنەرەکان و ئامێری باخچە.\nبزوێنەرە دوو ھەنگاوە گەورەکان پەستانی کرانکەیس بەکارناھێنن، بەڵام لەجیاتی جیاکەرەوەیەک scavenge blower یان سوپەرچاچەر بۆ ڕاکێشانی سوتەمەنی ھەوایی تێکەڵ بۆ ناو ژووری سووتان.\nبزوێنەری[بەستەری مردوو] ڕۆنی چوار ھەنگاو - کە وەک لە بەشە زەردەکەی خوارەوە دیارە .\nزۆربەی بزوێنەرە جوار ھەنگاوەکان کرانکەیسێک بەکاردەھێنن بزوێنەری ڕۆن جەورکردنی تێدایییە. وەک سیستەمێکی دەفری تەڕ یان سیستەمێکی دەفری وشک کەمتر باو. پێچەوانەی بزوێنەرێکی دوو ھەنگاو، کڕانکەیسەکە لەبزوێنەرە چوار ھەنگاوە بەکارنەھێندراوە بۆ سوتەمەنی، ھەوا تێکەڵ.\nڕۆنی بزوێنەر دەخولێتەوە لە بزوێنەرێکی چوار ھەنگاو و زۆربەی ئەمە ڕوودەدات لە کرانکەیسەکە ڕۆن خەزندەکرێت لە خوارەوەی کرانکەیس (بزوێنەرێکی دەفری تەڕ یان سیستەمێکی دەفری وشک) لێرەدا ڕۆنەکە پاڵدەدرێت بەھۆی پەمپێکی ڕۆن (و ئاسایی تێدەپەرێت بەھۆی فلتەرێکی ڕۆن)\nھەتا لە سیستەمێکی دەفری تەڕ ,کڕانکشەفتەکە کەمترین پیوەندی ھەیە لەکەڵ دەفری ڕۆنەکە. پێچەوانەوە، خێرایی خولانەوە لە کڕانکشەفتەکە، بەردەوام بوون ئەمە زەحمەتە بۆ پەمپی ڕۆنەکە بۆ گواستنەوەی ڕۆنەکە،\nبزوێنەرە کڕانک کراوەکاندەستکاری\nبزوێنەری[بەستەری مردوو] گاردنەری وەستاو (ئەو تەبەقە کاردەکات وەکو قەڵغانێکی پارێزەر، ھەرچەندە کرانکشەفتەکە بە تەواوی چواردەوری ناگرێت).\nبزوێنەرەکانی پێشوو بە شێوازی «کڕانکی کراوە» بوون، کرانکەیسە کە بەرگ نەکراو بوو. کڕانکشەفتەکە و پارچەکانی پیوەندیدار کراوە بوون بۆ ژینگە. زیانێکی تر کە پیسی و تۆز دروست دەبوون لەسەر پارچەکانی بزوێنەر، بوونە ھۆی بەرگی زیاد و بەباشی ئیش نەکردنی بزوێنەر، زوو پاکردنەوەی بزوێنەرەکە پێویست بوو تابەردەوام بێ لەفرمانی ئاسایی خۆی.\nھەندێ بزوێەری دیزڵ دوو ھەنگاوەکان، وەکو بزوێنەرە خیرایی-ھێواش گەورەکان بەکارھێنران لە کەشتییەکان، کرانکەیسی ھەبوو وەک شوێنێکی جیاکراو لە سیلندەرەکان، یان وەک کڕانکێکی کراوە. بۆشایییەکانی نێوان crosshead piston و کڕانکشەفتەکە، لەوانەیە زۆرجار کراوەبن.\nوەرگیراو لە «https://ckb.wikipedia.org/w/index.php?title=کرانکەیس&oldid=905422»\nدواجار لە ١٢:٢٥ی ٧ی شوباتی ٢٠٢٢ دەستکاری کراوە\nئەم پەڕەیە دواجار لە ١٢:٢٥ی ٧ی شوباتی ٢٠٢٢ نوێ کراوەتەوە.


هه‌له‌و واشنتۆن : گه‌نده‌ڵی و مافی مرۆڤ له هه‌رێمی کوردستانی عێراق\nی مانگی دوازده ١٤, ٢٠١٢\nله مانگی دوازده‌ی هه‌موو ساڵێکدا دوو ڕۆژ ته‌رخانکراون وه‌ک ڕۆژی جیهانی گه‌نده‌ڵی و مافه‌کانی مرۆڤ.\nڕۆژی 9ی مانگی دوازده ته‌رخانه بۆ به گژدا چوونه‌وه‌ی گه‌نده‌ڵی.\nگه‌نده‌ڵی هه‌میشه وه‌ک ته‌گه‌ره‌یه‌ک و گرفتێکی گه‌وره ده‌بینرێت له‌به‌رده‌م به‌ره‌وپێشچونی سیاسی و ئابوری هه‌موو وڵاتێک و کۆمه‌ڵگایه‌ک و بنکۆڵکردنی ته‌واوی دامه‌زراوه دیموکراتیه‌کان و هه‌روه‌هاش ده‌بێته مایه‌ی هێنانه ئارای ڕه‌وشێکی ناسه‌قامگیر له‌ناو حکومه‌ته‌کاندا.\nڕۆژی 10ی مانگی دوازده‌ش، ڕۆژێکی جیهانیه بۆ ڕێزگرتن له مافه‌کانی مرۆڤ.\nمافه‌کانی مرۆڤ وه‌ک له جاڕنامه‌ی جیهانی مافی مرۆڤدا هاتووه پێویسته بپارێزرێت جا له هه‌ر ڕه‌وش و بارێکدا بێت.\nمافه‌کانی مرۆڤ، ئازادیه سیڤیڵیه‌کان و ئازادیه سیاسیه‌کان به‌شێکن له بنچینه‌یی ترین مافه سه‌ره‌تاییه‌کانی مرۆڤ و به‌شێکی دانه‌بڕاون له هێنانه ئارای ڕه‌وایی و دادوه‌ریی کۆمه‌ڵایه‌تی.\nله هه‌رێمی کوردستانی عێراق گه‌نده‌ڵی له چ ئاستێکدایه؟ چی کراوه بۆ هه‌رهیچ نه‌بێت که‌مکردنه‌وه‌ی دیارده‌کانی گه‌نده‌ڵی؟ کێ به‌رپرسیاره له‌و گه‌نده‌ڵیانه‌ی ده‌کرێن؟ ئایا ده‌سه‌ڵاتی دادوه‌ری توانای لێپرسینه‌وه و لێپێچینه‌وه‌ی هه‌یه له هه‌موو ئه‌وانه‌ی به گه‌نده‌ڵی گوناهبار ده‌کرێن؟\nئایا داواکاری گشتی ده‌توانێت ئه‌و ڕۆڵه ببینێت که پێویسته هه‌یبێت له ئاشکرا کردنی دۆسێکانی گه‌نده‌ڵی و دۆسێکانی تایبه‌تن به پێشێلکردنی مافه‌کانی مرۆڤ؟\nلێره‌دا به پێویستی ده‌زانم  ئاماژه به‌وه بکه‌م که گه‌وره و بچوکی کاربه‌ده‌ستانی هه‌رێمی کوردستانی عێراق به ئاستی جیا جیا باس له بوونی گه‌نده‌ڵی ده‌که‌ن، به‌ڵام به‌بێ ئه‌وه‌ی تا ئێستاشی له‌گه‌ڵدابێت پڕۆژه‌یه‌کی ڕژد نه‌خراوه‌ته ڕوو بۆ به‌ره‌نگاربوونه‌وه‌ی ئه‌م دیارده‌ی گه‌نده‌ڵیه که له زۆر باردا مه‌ترسیه‌کانی له به‌ره‌نجامه ترسناکه‌کانی تێرۆریزم که‌متر نییه.\nهێنده‌ی په‌یوه‌ندیش به دۆسێی مافه‌کانی مرۆڤه‌وه، ده‌کرێت بگوترێت تێکڕای ڕێکخراوه نێونه‌ته‌وه‌ییه‌کان و خۆجێیه‌کانی داکۆکی له پاراستن و ڕێزگرتنی مافه‌کانی مرۆڤ ده‌که‌ن به‌رده‌وام باس له پێشێلکاریه‌کان ده‌که‌ن که له هه‌رێمی کوردستانی عێراق به‌رامبه‌ر مافه‌کانی مرۆڤ ده‌کرێن.\nله هه‌رێمی کوردستانی عێراق ڕه‌وشی مافه‌کانی مرۆڤ چۆنه؟ چه‌ند کار کراوه بۆ پاراستن و به‌رز ڕاگرتنی پره‌نسیپه‌کانی مافی مرۆڤ؟ ئایا ڕێزگرتنی مافی مرۆڤ ته‌نها به سه‌پاندنی یاسا و ڕێساکان ده‌کرێت یان زیاتر هۆشیاری کۆمه‌ڵایه‌تی ڕۆڵی هه‌یه؟\nبه‌ڵێن ساڵح له به‌رنامه‌ی ئه‌م هه‌فته‌یه‌ی هه‌له‌و واشنتۆندا میوانداری دوو په‌رله‌مانتاری هه‌رێمی کوردستانی عێراقی کردووه:\nسۆزان شه‌هاب، له‌سه‌ر لیستی کوردستانی\nعه‌دنان عوسمان، له‌سه‌ر لیستی بزوتنه‌وه‌ی گۆڕان


١٩٢٣ ئەوروپا کوردستان دابەش ئەکات\n١٩٩٩ ئەوروپا ئۆچەلانی تێکۆشەر ئەبەخشێت بە تورکیا\nلە بەندەکانی ٦٢ و ٦٤ پەیمانی سیڤەرا هاوپەیمانان ڕێک بوون لەسەر ئەوەی ماف بدرێت بە میللەتی کورد کە دەوڵەتێکی سەربەخۆ بۆ خۆی دابمەزرێنێت لەسەر خاکی کوردستانی. هەرچەندە ئەو خاکەی دەستنیشان کرابوو هەموو کوردستانی نەئەگرتەوە، بەڵام ئەم پەیمانە هەنگاوێکی مێژوویی بوو بۆ کورد.\nنەخشەی دابەشکردنی ئیمپراتۆریەتی عوسمانی بە پێی پەیمانی سیڤەر\nهەر زوو دەرکەوت کە ئەو بەڵێنە تەنها چاو پۆشین بوو بۆ میللەتی کورد، دوور بوو لە ڕاستیەوە، هاو پایمانان بە سەرۆکایەتی ئینگلتەرا و فەرەنسا پلانی تریان هەبوو بۆ دواڕۆژی ئەو ناوچەیە. بۆیە لە ٢٤/٧/١٩٢٣ هاوپەیمانان پەیمانی لۆزانیان مۆر کرد، پلانە ڕاستیەکەی خۆیان ئاشکرا کردوولە بەڵینەکەیان بە میللەتی کورد پاشگەزبوونەوە.\nلە ڕاستیا ئینگلتەرا و فەرەنسا بەپێی ڕێکەوتنی سایکس پیکۆتەوە چەند ساڵێک لەوە و پێش بڕیاری دابەشکردنی ئەو ناوچانەی ژێر دەسەڵاتی ئیمپراتۆریەتی عوسمانیان دابوو و بێ گومان ئەوەی کە بە بیریاندا نەهاتبێت میللەتی کورد بوو.\nمیللەتانی ئەوروپا لە گەرمەی شەڕی نێوان خۆیاندا بوون، باری ئابوریان زۆر خراپ بوو و ئەتوانم بڵێم برسیایەتیش بڵاو بوو بۆوە لە ئەوروپا. جا ئیتر ئەمانە وەک گەلە گورگ بە ڕۆژهەڵاتی ناوەڕاستدا بڵاوبووبونەوە بۆ دەستبەسەراگرتنی بەروبووم کانزا و نەوتی ناوچەکەیا، کە ماوەیەک بوو چاویان تێ بڕیبوو.\nلە هەمان کاتدا، بە تایبەت ئینگلتەرا ئەیویست ووڵاتێکی بەهێز لە تورکیا دابمەزرێنێت وەکو سنوورلە نێوان جیهانی ڕۆژئاوای سەرمایەداریدا و جیهانی کۆمونیست کە تازە لە ڕووسیا سەری هەڵدابوو.\nمیللەتی کورد بووە قوربانی ئەو سیاسەتە نالەبارو نا مرۆڤایەتیەی ووڵاتە هاوپایمانانەکان. هەمان دەردیشیان بە میللەتی ئەرمانی کرد.\nلەو ڕۆژەوە میللەتی کورد لەژێر فشاری چەوساندنەوە و سیاسەتی بە تورک کردن و بە عەرەب کردندایە بە بێ ئەوەی هیچ ووڵات و میللەتێک بێتە دەنگ.\nبە هەمان شێوە و سیاسەت، لە ساڵی ١٩٩٩ دا ئەوروپا ئۆچەلانی تێکۆشەری کردە خەڵات بۆ ڕژێمی تورکیا.\nڕامۆن مانتۆڤانی پەرلەمانتارێکی پارتی (دامەزراندنەوەی کۆمونیست/کۆمونیزم) بوو لە ڕۆژی ١٢/١١/١٩٩٨ لە ڕوسیاوە لەگەڵ خۆیا سەرۆك ئۆچەلانی هێنا بۆ ئیتالیا. ئۆچەلان لە فڕۆکەخانەی فیومیچینۆی شاری ڕۆما لە لایەن پۆلیسەوە دەستگیر کرا. بێ گومان لەسەر ڕاوێژکاری ڕامۆن و چەند دۆستێکی ترا، ئۆچەلان داوای مافی پەناهەندەیی سیاسی لە ئیتالیا کرد.\nبە گەیشتنی سەرۆك ئۆچەلان بۆ ئیتالیا پارتە سیاسیەکانی ئیتالیا کەوتنە خۆ ڕاپسکاندن و بە شێوەی زۆر ناشیرین ناڕەزایی خۆیان بۆ هاتنی ئۆچەلان دەربڕی. لە وانە، پێر فێردیناندۆ کەزینی کە سەرۆکی پارتێکی بچووکی کاسۆلیکی توندڕەو بوو لەسەر تەلەڤیزیۆن دەیوت؛ ئۆچەلان دەبێ بە شەق دەربکەن لە ئیتالیا!! ئەو جۆرە بێ ڕیزیانە زۆر کاریگەربوون لەسەرکوردە نیشتەجێکانی ئیتالیا. ئەو ماوەیە بێ ڕێزی زۆر نوێندرا بەرامبەر بە سەرۆک ئۆچەلان لە لێدوانە تەلەڤیزیۆنیەکاندا.\nسەرۆك وەزیرانی ئەو کاتەی ئیتالیا ماسیمۆ دەلێمە کە سەر بە پارتێکی چەپیی دیموکراتی بوو. لە سەرەتادا خۆی وا پیشان دا کە کێشەکەی ئۆچەلان ئەگرێتە دڵ، تەنانەت لە وەڵامی پرسیارێکدا ووتی؛ پێویستە کێسەی میللەتی کورد بچێتە دۆخێکی جیهانیەوە. دوای یەک دوو ڕۆژ دەلێمە ڕای گۆڕی و بڕیاردرا کە ئۆچەلان دەبێ ئیتالیا جێ بهێڵێت.\nهەڵوێستی ووڵاتەکانی تری ئەوروپا دوور نەبوو لە سیاسەتەکانی ڕابووردویان و بەرهەمی ئۆپۆرتونیزمی بوو، هیچ ووڵاتێکی ئەوروپی ئامادەنەبوو مافی پەناهەندەیی بدات بە ئۆچەلان، کەسیان ئامادەنەبوون پەیوەندیە سیاسی و ئابوریەکانیان لەگەڵ تورکیادا تێک بدەن. بۆ ئۆچەلان، جیهان زۆر بچکۆلەبووەوە. ئۆچەلان بە ناچار ئیتالیای جێ هێشت و ئەنجامی ئەم درامایە هەموو ئەزانین چۆن تەواو بوو.\nپاش ئەوەی ئۆچەلان گەێندرایەوە تورکیا، دادگای ڕۆما مافی پەناهەندەیی دا بە ئۆچلان! ئاشکرایە کە تەنها بۆ چاو پۆشین بوو.\n// بە پێی بەندەکانی ١٠ و ٢٦ ی دەستوری دەوڵەتی ئیتالیا، ئەبوایە مافی پەناهەندەێێتی بدرێت بە ئۆچەلان، بەڵام حوکمەتی دەلێمە ڕێزی لە دەستور نەگرت.\n// ووڵاتانی ئەوروپا کە خۆیان بە پێشەوای مافی مرۆڤ دەزانن و بە ڕووکەش دۆستی کوردن، هەموویان پشتیان کردە ئۆچەلان. وایان دەزانی گەر دڵی تورکیا ڕازی بکەن، تورکیا دەبێتە لایەنگرێکی زۆر دڵسۆزیان. بێ گومان ئەوە نیشانەی گەمژەیەتی ووڵاتانی ئەوروپایە لەسەر ئاستی سیاسەتی دەرەوە و دەزگا نهێنیەکانیان.\n// ووڵاتانی ئەوروپا پێیان وابوو گەر ئۆچەلان دەستگیر بکرێت پارتەکەشی شکست دەهێنێ و کێشەی کورد لە تورکیا کۆتایی پێ دێت! ئەمە هەڵەیەکی گەورەی لێکدانەوە سیسیەکانیان بوو. چونکە پارتەکەی ئۆچەلانبەردەوامە لە خەبات و تێکۆشاندا بۆ مافەکانی.\n// ئەشێ ڕاوێژکارەکانی ئۆچەلان ساویلکانە باوەڕیان بە ووڵاتی ئیتالیا بووبێت و وایان زانیبێت کە پارتە چەپیەکانی ئیتالیا و دەلێمە ئامادەن یارمەتی ئۆچەلان بدەن. ئەو ماوەیە سکرتێری پارتە کۆمونیستەکەی ڕامۆن مانتۆڤانی، فاوستۆ بێرتینۆتی لە جیاتی تێکۆشان بۆ ئۆچەلان زۆر کەم دەردەکەوت.\n// لە کۆنفرانسێکا پەرلەمانتارێکی ئەوروپی پارتی دامەزراندنەوەی کۆمونیست ووتی؛ داوا لە هاوڕی کوردەکان دەکەم ئەوەندە بڕوایان بە ئێمە نەبێ و پشتمان پێ نەبەست.\nپێویستە کورد بۆ بەرژەوەندی کوردستان هاوکاری سیاسی لەگەڵ زۆر ووڵاتی جیهاندا بکات، بە تایبەت لە بواری تیرۆریزما، بەڵام هەڵەیەکە گەورەیە مێژوو لە بیر بکات. کورد چەوساوەیە بە تایبەت لەو کاتەوە کە خاکی کوردستانیان لێ زەوت کردوو بێ ووڵاتیان کرد.\nزۆر کورد دەکەونە ئەو هەڵەیەوە کە گوایە کوردەکانی ئەو سەردەمە توانای ڕێکخستنی دەوڵەتێکیان نەبوو، ئەی ووڵاتانی وەکو ئەردەن و ووڵاتەکانی کەنداوی فارسی، ئەوانە مامۆستای سیاسەت و دەوڵەت پێکهێنان بوون؟ ئەو ووڵاتانە هەموویان بۆ بەرژەوەندی و بە خواستی ووڵاتانی ئەوروپا دروست کران.\nکاوە مەلا ڕەسوڵ گورون


ڕەوتی حیکمە زۆر بەخێرایی دەتوانێ لە عێراق دەوڵەت دروست بکات - Mehr News Agency\n10 berfanbarê 2017 - 15:54\nNews Code 15131\nئەندامێکی ڕەوتی حیکمەتی عێراق بۆ مێهر:\nڕەوتی حیکمە زۆر بەخێرایی دەتوانێ لە عێراق دەوڵەت دروست بکات\nوەزیری وەرزشی عێراق و یەکێک لە ئەندامانی ڕەوتی حیکمەی نیشتمانی وتی: ئەو ڕەوتە پەیوەندییەکی تۆکمە و باشی لە گەڵ تەواو گرووپە سیاسییەکانی دیکە لە بەستێنی عێراقدا هەیە و هەر بۆیە زۆر خێرا دەتوانێت لە عێراقدا دەوڵەت پێک بێنێت.\nعەبدولحسێن عەبتان وەزیری وەزیری وەرزشی عێراق و یەکێک لە ئەندامانی ڕەوتی حیکمەی نیشتمانی لە لێدوانێک بۆ هەواڵنێری مێهر لە وەڵامی پرسیار لەبارەی پلانەکانی ئەو ڕەوتە بۆ هەڵبژاردنەکانی بەردەم ڕایگەیاند: ڕەوتی حیکمەت پلانی بەربڵاوی هەیە. زۆربەی ئەندامانی ئەو ڕەوتە خوێندەوار و بڕوانامەی باڵای خوێندن و ئەزموونی بەربڵاویان هەیە. هەندێک لە ئەندامانیشی لە دەرەوەی عێراق و لەوان لە عێراقدا بوونە و ئەزموونێکی زۆریان لەو وڵاتانەدا مسۆگەر کردووە.\nڕاشیگەیاند: ئەو ڕەوتە پەیوەندییەکی تۆکمە و باشی لە گەڵ تەواو هێز و گرووپە سیاسییەکانی دیکەی ناو عێراقدا هەیە و هەر بۆیە زۆر خێرا دەتوانێت لە عێراقدا دەوڵەت پێک بێنێت.\nئەو ئەندامانی ڕەوتی حیکمەی نیشتمانی عێراق لە وەڵامی پرسیار لە دۆخی ئەو ڕەوتە لە هەڵبژاردنەکانی داهاتووی عێراق وتی: لام وایە ڕەوتی حیکمەی نیشتمانی توانستی ئەوەی هەیە کە لە پارێزگاکاندا پێگەیەکی گونجاو بۆ خۆی مسۆگەر بکات. چاوەروانی وەڵامی ئێران بۆ یاریی دۆستانەی تۆپی پێی هەڵبژاردەی نەتەوەیی دوو وڵات لە بەسرە و کەربەلاین.\nوەزیری وەرزشی عێراق لە وەڵامی پرسیار لە دانوستان و مامەڵەی وەرزشیی نێوان ئێران و عێراق وتیشی: ئێران و عێراق لە بواری وەرزشیدا پەیوەندییەکی زۆر باشیان پێکەوە هەیە و بەردەوام دەبین لە درێژەدان بە دیدارەکانمان لە بواری چالاکیگەلی وەرزشی و گەنجان لە نێوان دوو وڵاتدا.\nعەبتان ئاماژەی بەوەش دا: پێویستە ئەوە بڵێم کە ئێران لە زۆربەی وەرزشەکاندا پێشکەوتنێکی بەرچاوی بووە کە دەکرێت لەوان ئاماژە بە تۆپی پێ، کێش هەڵگرتن و ڕشتەکانی دیکە بکەین؛ هەڵبەت عێراقیش لە هەندێک ڕشتەدا لە ئاستێکی باشدایە.\nناوبراو لە بەشێکی دیکە لە قسەکانیدا سەبارەت بە بەڕێوەبردنی یاریی دۆستانەی نێوان یانەکانی تۆپی پێی ئێران و عێراق وتی: نزیکەی ۵ مانگە کە پەیجۆری بەڕێوەچوونی پێشبڕکێی تۆپی پێی نێوان هەڵبژاردەی نەتەوەیی عێراق و ئێران لە کەربەلا و بەسرەین، بەڵام بە داخەوە دوای ئەو هەمووە پێوشوێن گرتنە هێشتا ئەو داواکارییە جێبەجێ نەبووە و هێشتاش چاوەروانی ڕەزامەندیی فیدراسیۆنی تۆپی پێی ئێران لە گەڵ یاریی ئەو دوو تیمەین.


داخوازیی نوێنەری ئێران لە ڕێکخراوی قەدەغەی چەکی کیمیایی\nباڵوێز و نوێنەری هەمیشەیی ئێران لە ڕێکخراوی قەدەغەی چەکی کیمیایی داوای خێرا کردنەوەی هەوڵەکانی بەرپرسی گشتی ئەو ڕێکخراوە بۆ یارمەتی بە دەست پێڕاگەیشتنی بریندارەکانی چەکی کیمیایی بە دەرمان و جیهازاتی پزیکشی پێویستی کرد.\nمایک پەمپێئۆ رایگەیاند:\n٥ زانای ناڤۆکی ئێران لە لایەن ئەمریکاوە گەمارۆ درا\nوەزارەتی دەرەوەی ئەمریکا لە درێژەی سیاسەتە دوژمنانە و دژە ئێرانییەکانی ئەو وڵاتە لە بەیاننامەیەکدا لە گەمارۆدانی پێنج بیرمەندی ناڤۆکی ئێران هەواڵی دا.\nکۆرۆنا ڕاستییەکانی گەمارۆ ستەمکارانەکانی ئەمریکای دەرخست\nوەزیری دەرەوەی ئێران وتی: کۆرۆنا ڕاستییەکانی گەمارۆ ستەمکارانەکانی ئەمریکای دەرخست. گەمارۆدانی تەندروستی ئێرانیان لە هەمان سەرەتادا لە ناوەندی تیرۆریزمی ئابووری و گەمارۆ دانرابوو.\nوەزارەتی دادی ئەمریکا بڕیاری دا؛\n٥ کەس بە تۆمەتی هەوڵ بۆ فرۆشی نەوتی ئێران بە چین دەستگیر کران\nوەزارەتی دادی ئەمریکا بە بڵاو کردنەوەی بەیاننامەیەک لە دەستگیر کردنی ٥ کەس بە تۆمەتی هەوڵ بۆ فرۆشتنی نەوتی ئێران بە پاڵاوگەیەک لە چین هەواڵی دا.\nگەمارۆدانی ساڵحی کاریگەری لە سەر پێشکەوتنی بەرنامە ناڤۆکییەکانی ئێران نابێت\nوتەبێژی وەزارەتی دەرەوە وتی: گەمارۆدانی ساڵحی کە تەنیا لە ڕووی داماوییەوە ئەنجام دراوە هیچ کاریگەریەکی لە سەر پێشکەوتنی بەرنامە ناڤۆکییە ئاشتیخوازانەکانی ئێران نابێت.\nلە پەیامێکی تویتەریدا ڕایگەیاند؛\nکاردانەوەی ترامپ بە قسەکانی زەریف سەبارەت بە دانوستانی ئەمریکا و ئێران\nسەرۆک کۆماری ئەمریکا لە پەیامێکدا لە تویتەر، کاردانەوەی بە قسەکانی وەزیری دەرەوەی ئێران لە گفتوگۆ لە گەڵ گۆڤاری ئەڵمانی لە سەر ئەگەری دانوستان لە گەڵ ئەمریکا لە ئەگەری هەڵگرتنی گەمارۆکان نیشان دا.\nبە ناردنی نامەیەک بۆ منۆچن؛\n١٧ پەرلەمانتاری ئەمریکا داوای ئاسانکاری لە ناردنی دەرمان بۆ ئێران دەکەن\n١٧ پەرلەمانتاری ئەمریکا بە ناردنی نامەیەک بۆ منۆچن داوای ئاسانکاری لە ناردنی دەرمان بۆ ئێران دەکەن.


دماو ٤۰۰ساڵا نوسخەی ئەسڵی پەیامو گالیلەی کە پەی خەڵەتنای دادگای نویستەبیٛش، ئیٛزیاوە – هەورامان\nیانە گردین دماو ٤۰۰ساڵا نوسخەی ئەسڵی پەیامو گالیلەی کە پەی خەڵەتنای دادگای نویستەبیٛش، ئیٛزیاوە\nدماو ٤۰۰ساڵا نوسخەی ئەسڵی پەیامو گالیلەی کە پەی خەڵەتنای دادگای نویستەبیٛش، ئیٛزیاوە\nپەیامو گالیلەی پەی دادگای\nدماو ٤۰۰ساڵا نوسخەی ئەسڵی پەیامو گالیلەی کە پەی خەڵەتنای “دادگاو وشکنای پەیلوای” نویستەبێش،ئێزیاوە\nتاریخو نویستەی ئی پەیامیە مگێڵۆوە پەی سەدەو 17 عیسایی.\nئی پەیامە جە ۷ لاپەڕێ و بە کڕەنویسو (امضاء)”G.G”کە نیشاندەرو نامێو “گالیلئوگالیلە”یەن و ئەسڵ بیەی ئی نوسخەیە میاونۆ،جە ڕۆدیارو ۲۱و دسامبرو۱٦۱۳ی عیسایی نویسیان و دلێشەنە بەئاشکرا نونگەو کارئامەیی فشارو کلیسای سەرو باوەڕو گالیلەی دیارەن.\nپیجۆرە کە خودو گالیلەی دەسش بەردەن دلێ ئی نامەیە و فرە تا کەم دەستکاریش کەردەن تا وێش جە گێچەڵ و موجادلەی دوربۆزۆ. گالیلە چی نامەنە،قەڵەمەش کێشتەن سەرو واچەو”هەڵەی”و سەرشۆ بە خەتی تەری نویستەنش”نیگای جیاواز بە ڕاسی و حەقیقەتی”.\nچی نامەنە گالیلە،ڕیازی زان(ویرکاری) وهەسارە شناسی نامی ئیتالیایی پەیلوای زەینی و باوەڕی زانشتی وێش شارتەنۆ تا جە چوارچۆ و قانونو کلیسا و ڕوحانیێ ئایینی و دینی ئاعانەیە وێش پارێزنۆ.\nجە دەرەتانی دینی و مەزەبی ئازەمانیە، سەلمنای بابەت وپەیجۆری زانشتی جۆرێ دژمەنی و مڵۆزم بیەی چەنی کلیسای و چەپەوانەو پەیلوای ئایینی بیەن و بەناچار گالیلە بە سەختی تاوانش باوەڕانێ زانشتی وێش بسەلمنۆ سەرو کومەڵو ئاڕۆ ئیتالیای تایبە چینو ڕوحانی و دینی کلیساو کاتولیکو ڕومی.\nچن نوسخێ چی نامەیە تائیسەتێ ئێزیاینێوە بەڵام نوسخەو ئورجیناڵ،چی دماوە کەوتەن جبەر.\nهەرپاسە کە واچیا؛چی نامەنە گالیلە مکۆشۆ تا پەیلوای زەینی وێش بە کلیساو ئازەمانەی نزیک و یۆگیر بکەرۆ تا توشوگیروگرفتی نەبۆ و ژیوایش نەگنۆ خەتەر.هەرچنڎ ئا نامەی وەڵینە کە کیاستەو دادگای کریا،هۆرگێرتەی واقعی گالیلەی جەبارەو سوڕیای زەمینی و هەسارا بەدەورو ڕۆجیاری بێ،بەڵام وەرو ئانەی ئیحساس کەرێ گیانش ئیناخەتەرەنە،حەیبەتیەنە مەجبور بی دەس بەرۆ دلێش و بڕێ جە نویستەکەیش فاڕۆ.\n“سالواتۆرەڕیکیاردۆ”پەیجۆر و تاوتوکەرو زانشتگاو”بێرگامۆ”ی،مانگەی ویەردێ ئی نامەشە جە دلێ ئارشیڤو کتێبخانەو”سلطنتی بریتانیا” ئێستەو.\nئی نامە،کە ئیسەتێ ئینا جە کتێبخانەو “جامعه سلطنتی”بریتانیای وهوٙرگیریان و نیگاداری کریۆ؛ئورجیناڵ و ئەسڵی بیەن و گالیلەی بۆنەو وێ پارێزنای جە وەراوەرو هەڕەشیٛ دادگای و وەرو ئانەی شەڕێ توشش نەگێرۆ و جە سزای دمایینێ جە ئەمانەنە بۆ،دەستکاریش کەردەن و کەمێ خامەو نویسەکەیش نەرمتەر کەردەن.\n“نیکلاکوپێرنیک”جە ساڵەو ۱٥٤۳ێ عیسایی مەوزوعو”ڕۆجیاری گلێرگایی” ش باس کەرد و دماتەر جە ساڵەو ۱٦۰۰ی،[ڕیاضیدانـێ]ئیتالیایی بە نامێ”جیوردانۆبێرۆنۆ”بە هۆ گەشەی دای بە بابەتو زانشتی فەرزیەو کوپێرنیکی،بەدەسی کلیساو ڕومی تەکفیرکریا و زینەزینە وستشا دلێو ئایری و سۆچناشا.\nبەڵام شۆنیەرە،یوەمین کەسێ کە قسێو کوپێرنیکیش گل داوە و ڕاس بیەیش سەلمنا و واتش کە زەمین و گردٚو هەسارا دەورو ڕۆجیاری مگێڵا و مسوڕیانێوە،گالیلە بێ. گالیلە دماتەر جە ڕۆدیارو ۲۱و دسامبرو ۱٦۱۳ی،نامێوە مکیانو پەی ڕیازی زانێو زانشتگاو پیزاو ئیتالیای بەنامێ “بێندێتۆکاستێلی” و چی نامەنە گردٚو ئاگایی و زانیاریێ وێش شی کاری و پوختە سەرشاوە باس مکەرۆ.\nگالیلە جە بەشێ چی نامەنە مواچۆ: نمەکریۆ ئا بەشە جە کتێبۆ موقەدەسو ئێنجیلی کە جەبارەو زانشتو ئاسمان و هەسارە شناسی نویسیان، هەرپسەو دلین نویسو وێش و واچەبەواچە مانابکریۆ و هۆرگێڵیۆوە و سا پیجۆرە نەزەریەو کوپێرنیکی،ناسازگار و مۆکلو ئی کتێبە پیرۆزیە نیەن. گالیلە هەرچن دماتەر”گلێرگابیەی” ڕۆجیاریش حاشا و ڕەد کەرد،بەڵام جە تاوان و سزاو دەستگاو کلیسای دینی نەتاواش بەرشۆ و ۹ساڵێ کۆتایی ژیوایش پسەو زیندانیوە دلێ یانەیشەنە ڕەفتشا چەنی کەرد.\nنویسیای وەڵین ئه‌ڎای غیرتیە و لالۆی قه‌وم دوس\nنویسیای دمایین سیاوچەمانە هیٛقمتەرین قەڵاو پاریٛزنای فەرهەنگو هەورامانی